ЯНГИЛАНАЁТГАН ЎЗБЕКИСТОНДА ЯНГИ ДАРСЛИК - Ўзбекистон овози газетаси\nЯНГИЛАНАЁТГАН ЎЗБЕКИСТОНДА ЯНГИ ДАРСЛИК\nИнсонларда ижтимоий онг шаклланган пайтдан бошлаб улар бахтли яшайдиган фаровон жамиятни орзу қилиб келишмоқда. Бундай жамиятни қуриш эса шу жамиятда яшайдиган одамларнинг замонавий билим ва маънавиятининг юксаклик даражасига боғлиқ бўлган. Буюк мутафаккир Абу Наср Фаробий бу хусусда гапириб: “Инсоният фақатгина илм ва юксак ахлоқийлик асосида яхлит фозил жамога бирлаша олиши мумкин”, деган.\nОдамлар минг йиллардан буён орзу қилиб келаётган бахтли ҳаёт, энг аввало, улар яшаётган жамиятда ижтимоий тартибнинг барқарорлигига боғлиқ. Чунки ижтимоий тартиб жамият тараққиётининг муҳим шарти ҳисобланади. Ижтимоий тартибнинг ўрнатилиши эса, давлат ва жамиятнинг шерикликдаги назорат фаолиятига боғлиқ. Назорат фаолиятининг самарадорлиги эса ушбу фаолиятга доир билимга боғлиқ бўлади.\nЯнгиланиб бораётган мамлакатимизда жамият тараққиётининг муҳим шарти бўлган янги ижтимоий тартибни ўрнатишга қодир бўлган самарали назорат фаолиятини шакллантиришда асосий муаммолардан бири — жамият аъзоларида назорат фаолиятига доир билимларнинг етарли эмаслигидир. Ушбу муаммони ҳал қилиш учун таълим тизимида назорат фаолиятига доир билимларни берадиган янги фанни жорий этиш давр тақозосидир. Самарқанд двлат университетида 2020 йилда нашр этилган “Ижтимоий назорат” фани дарслиги ана шундай янги фан учун муҳим ўқув қўлланма ҳисобланади.\nДарслик ижтимоий тартибни ўрнатишга хизмат қиладиган назорат тизимини такомиллаштириш масалаларини ўрганишга бағишланган. Назорат тизими давлат ва жамият назоратидан иборат бўлган яхлитлик сифатида кўрсатилган ва ижтимоий назорат деган тушунча билан ифодаланган. Ижтимоий назорат иборасига давлат ва жамият назоратидан иборат бўлган назорат тизимини англатувчи маъно юклатилган. Жамоатчилик назорати деганда, фуқаролик жамияти институтлари томонидан амалга ошириладиган назорат тушунилади. Ижтимоий назорат деганда эса давлат ва фуқаролик жамияти институтлари томонидан биргаликда, шерикликда амалга ошириладиган назорат тушунилади.\nЎзбекистон Республикаси Президенти Шавкат Мирзиёевнинг 2017 йилнинг 7 февралида тасдиқланган Ҳаракатлар стратегияси ўз мазмун-моҳиятига кўра, халқ ҳаётини бахтли қилишга қаратилган, аҳоли учун фаровон жамият қуриш стратегияси ҳисобланади. Бахтли ҳаёт фақат асрий орзу бўлиб қолиши керак эмас, балки у реалликка айланиши лозим.\nБиз доимо бахтли ҳаётни орзу қилиб келишга ўрганиб қолдик, чунки яқин ўтмишимизда – шўролар замонида ҳам давлат халққа бахтли яшайдиган коммунистик жамиятни ваъда қилган эди, бугунги кунда ҳам давлат халққа фаровон жамиятни ваъда қилмоқда.\nДемократиянинг ажралмас қисми назорат фаолияти ҳисобланади ва шунинг учун ҳам асосий эътибор назорат фаолиятини такомиллаштиришга қаратилиши лозим. Назорат адолатли ижтимоий тартибни, ижтимоий тартиб эса жамият тараққиётини ва жамият тараққиёти, ўз навбатида, фаровон жамиятни таъминлайди. Фаровон жамиятда эса, халқ давлатимиз раҳбари даъват этаётган бахтли ҳаётга эришиши мумкин бўлади. Бунинг учун жамиятни илм-фан ютуқларига асосланиб бошқаришни йўлга қўйиш, жамиятшунос олимлар замон талабларидан келиб чиқиб, демократлаштириш, либераллаштириш ва адолатли фуқаролик жамиятини шакллантириш борасида таклифлар беришлари лозим. Республикамиз олимлари замон талабларидан келиб чиқиб, давлат ва жамият назоратини такомиллаштириш борасида инновацион ғояларни, яъни, янги илмий йўналишларни, фанларни ва адабиётларни ишлаб чиқишлари лозим.\nТақдим этилаётган “Ижтимоий назорат” дарслиги, ана шундай, замон талабидан келиб чиқиб яратилган, мамлакатимизда давлат ва жамият назоратини ташкил этиш бўйича муҳим назарий ва амалий аҳамиятга эга бўлган янги дастуриламал китоб ҳисобланади. Чунки ушбу фан берадиган билим нафақат талабаларни, балки фуқаролик жамияти институтларини ҳам назорат фаолиятига доир назарий ва амалий билимлар билан қуроллантириб, жамоатчилик назоратини амалга оширишда бевосита қўлланилиши мумкин. Президентимиз ташаббуси билан 2018 йил 12 апрелда қабул қилинган “Жамоатчилик назорати тўғрисида”ги қонун мамлакатимизда ижтимоий назоратнинг таркибий қисми бўлган жамоатчилик назоратини амалга оширишда ҳуқуқий асос бўлиб хизмат қилиб келмоқда.\nЗамон талаби, демократия ва кучли фуқаролик жамиятини қуриш ҳисобланади. Шунинг учун жамиятшунос олимлар демократия ва фуқаролик жамиятини ривожлантиришга хизмат қиладиган янги ғояларни ишлаб чиқишлари лозим. Бунинг учун демократия ва очиқ фуқаролик жамияти талабидан келиб чиқиб фикрлаш керак. Демократия ҳам, фуқаролик жамияти ҳам назорат фаолияти билан бевосита боғлиқ. Назорат фаолияти кучайиши учун эса жамиятнинг назорат фаолиятига доир билими кучли бўлиши керак. Ҳозирча олий таълим тизимида бирор-бир фан жамиятга назоратга доир билимларни бермайди. Фуқаролик жамиятини кучли қилиш мақсади назорат фаолиятига доир билимларга эҳтиёжни келтириб чиқаради. СамДУ профессори Ф.Набиев томонидан яратилган “Ижтимоий назорат” дарслиги ана шундай эҳтиёжни қондиришга беминнат хизмат қилади.\nЗамонавий билим деганда, демократлаштиришни такомиллаштиришга ва фуқаролик жамиятини кучли қилишга хизмат қиладиган билим тушунилади. “Ижтимоий назорат” фани айнан ана шу демократлаштириш ва фуқаролик жамиятини кучли қилишга хизмат қиладиган билимларни беради. Демократия ҳам, фуқаролик жамияти ҳам назорат фаолияти билан боғлиқ, чунки демократия ҳокимият халқ томонидан назорат қилишни англатади ва фуқаролик жамиятининг асосий функцияси назорат фаолияти ҳисобланади. Шунинг учун “Ижтимоий назорат” фани замон талаби бўлган демократия ва фуқаролик жамиятини кучли қилишга хизмат қиладиган замонавий билимни берадиган янги фан ҳисобланади, деб айтишга асос бор.\nБугунги кунда Ўзбекистонда жамият тараққиётининг муҳим шарти бўлган ижтимоий тартибни ўрнатишда асосий тўсиқ коррупция иллати ҳисобланади. Ўзбекистон Республикаси Президенти Шавкат Мирзиёев бу хусусда гапириб: “Бугунги кунда ислоҳотларимиз самараси кўп жиҳатдан тўртта муҳим омилга – яъни, қонун устуворлигини таъминлаш, коррупцияга қарши қатъий курашиш, институционал салоҳиятни юксалтириш ва кучли демократик институтларни шакллантиришга боғлиқ” эканлигини эътироф этган. Бу тўртта омилни умумлаштириб, ислоҳотларнинг самараси битта омилга, яъни, адолатли ижтимоий тартибнинг ўрнатилишига боғлиқ, деб айтиш мумкин. “Ижтимоий назорат” фани берадиган билим билан қуролланган назорат тизими жамият тараққиётига тўсиқ бўлган коррупцияни жиловлаб, адолатли ижтимоий тартибни ўрнатишга қодир бўлади. Чунки назорат фаолиятига доир билим билан қуролланган жамият, назорат борасида давлатга шерик бўлиб, назорат фаолиятини самарали қилади. Давлат ва жамият назоратидан иборат бўлган назорат тизими коррупцияни тўхтатишга қодир бўлади, чунки жамиятга пора беришнинг имкони йўқ. Коррупцияни тўхтатиш эса жамият тараққиётининг муҳим шарти бўлган ижтимоий тартибни таъминлаб, Ўзбекистон халқи бахтли бўлишига хизмат қилади. Бунда назорат фаолиятини самарали қиладиган назоратга доир билимлар мажмуини берадиган “Ижтимоий назорат” фани муҳим аҳамиятга эга.\nХулоса тарзида шуни айтиш мумкинки, назорат фаолиятида барча фуқаролар иштирок этишлари кераклиги ушбу фанни олий таълим муассасаларининг барча йўналишлари талабаларига ўқитиш кераклигини талаб қилади. Инсон ким бўлишидан қатъи назар, мамлакат фуқароси сифатида ўзининг фуқаролик позициясига эга бўлиши ва назорат жараёнида фаол иштирок этиши учун унда назорат фаолиятига доир билим бўлиши керак. Шунинг учун “Ижтимоий назорат” фани олий таълимнинг барча йўналишларида ўқитилиши мақсадга мувофиқ. Давлат, жамият ва унинг фаолияти бўйича назоратга доир билим билан қуролланган мамлакатда жамоатчилик назорати кучли бўлади. Кучли жамоатчилик назорати эса давлат назоратига шерик бўлиб, адолатли ижтимоий тартибни ўрнатади ва орзу-ниятимиздаги бахтли ҳаётни таъминлашга хизмат қилади.


Шаҳрам Ғиёсовнинг танқидларига Баҳодир Жалолов ва терма катта жамоа мураббийи Раҳматжон Рўзиохуновнинг жавоби\n«Бу ҳақида ҳеч нарса дея олмайман. Лекин бундай авлоднинг яна келиши... Бундай авлод, бунақа натижа такрорланиши қийин. Бўлиши мумкин, бироқ ҳозирда қийин. Бунинг учун аҳиллик бўлиши керак. Ўша йилги аҳиллик, йигитлар ва мураббийларнинг бир-бирига бўлган муҳаббати. Буни ҳозирда ҳеч кимда кўрмаяпман.\nКиритилди: 18:23 30.10.2020. Ўқилди: 4948 марта. Фикрлар сони: 0 та.\nМарадона ўлимининг асл сабаби маълум бўлди


12 апрел 2021, Тошкент вақти: 18:21\nЎзбекистон Вазирлар маҳкамаси Хива шаҳрини 2030 йилгача комплекс ривожлантириш бўйича Бош режани тасдиқлади.\nШу йилнинг 15 май куни 131-рақам билан тасдиқланган бу режага кўра, Хива шаҳрида маъмурий бинолар, мактаб ва боғчалар қурилади.\nХива генплани билан танишган тошкентлик муҳандис Жасур Мақсудовга кўра, “Дешон қалъа” дея аталадиган шаҳарнинг марказга ëндош қисми бутунлай супуриб ташланганини кузатишимиз мумкин.\nСуҳбатдошнинг айтишича, БМТнинг ЮНЕСКО ташкилоти тарафидан қўриқланадиган “Ичон қалъа”даги 30 та уй ҳам, генпланга мувофиқ, йиқиб ташланиши мумкин.\nЭслатамиз, Хива “Ичон қалъа” мажмуидаги оддий турар-жой - лой-пахса уйлар ҳам ЮНЕСКО ташкилоти томонидан музей шаҳарнинг таркибий қисми, дея қўриқланади.\n1967 йили Ўрта Осиёда илк бор қадимий Хива шаҳри тарихий-меъморий ёдгорликлар қўриқхонаси - “Музей шаҳар” деб расман эьлон қилинганидан бери шаҳар деярли ўзгаришсиз шаклда турибди.\nБоз устига, БМТнинг ЮНЕСКО ташкилоти томонидан тузилган ва 350 та меъморий ёдгорликларни ўз ичига олган "Жаҳон мероси руйхати"га Ўзбекистоннинг қадимий обидалари билан бир қаторда Хиванинг "Ичон қалъа" комплекси ҳам киритилган.\n“Музей шаҳар”нинг Бош режадан хабари йўқ\nХивадаги “Ичон қалъа” музей қўриқхонаси директор ўринбосари Рустам Искандаровга 22 май куни қўнғироқ қилиб, Генплан ҳақида сўрадик.\n- Хабарим йўқ Генпландан. Тасдиқланибдими? Менимча, ҳеч бир Генплан ЮНЕСКО ҳимоясидаги “Ичон қалъа” мажмуига ўзгартириш кирита олмайди. Мен Генплан лойиҳасини кўрмадим, аммо туризмни ривожлантириш дастурида "Ичон қалъа" мажмуи ичидаги 30-35 турар-жойни бузиш таклиф қилинган эди. Аммо ҳозир Генплан бизга келмади, - деди Рустам Искандаров Озодлик билан суҳбатда.\nСуҳбатдош 1967 йилдан бери Хива марказидаги 6 гектарни эгаллаган “Ичон қалъа” мажмуида ҳеч нарса ўзгармаганини иддао қилди.\nХива тарихини яхши билган шоир Эркин Мадраҳимов Марказий Осиëдаги илк кино устаси Худойберган Девонов яшаган уй 1984 йили бузиб ташланганини ëзган эди.\nЎзбек киночиси Малик Қаюмов Хивада суратга олган ҳужжатли кинотасвирлар билан бугунги “Ичон қалъа” солиштирилса, шаҳардаги кўпгина обидалар йўқ бўлгани аниқ бўлади.\nХива фақат ЮНЕСКО ташкилоти қўриқлайдиган “Ичон қалъа"дан иборат эмас.\nХивага бориш учун ўзига хос ташриф қоғози бўлган “Дешон қалъа” совет даврида ва мустақилликдан сўнг эътиборсиз қолди.\nХива миршаблари. (Д. Чистопрудов фотосурати)\nҲимоясиз ҳимоя зонаси\nХивадаги ëдгорликларни қўриқлаш бошқармаси бошлиғи Рейимой Бобожонов ҳам Генпландан хабарсиз эканини айтади.\nХива “Дешон қалъа”сидаги “тарс айвонли” ҳовлиларнинг бузилиб, Каримов даврига хос “замонавий черепицали” уйлар қурилиши ҳаммадан олдин ëдгорликларни қўриқлаш бошқармасини ташвишга солиши лозим эди.\nЗеро, ҳар бир қарич ери аждодлар хотираси ҳисобланган Хива шаҳрида қўшимча 20 минг квадрат метр уй-жой, 30 минг квадрат метр ҳажмда дўконларнинг қурилиши ëдгорликларга зарар бермайди, деб ҳеч ким айта олмаяпти.\nАммо Озодлик билан суҳбатлашган Рейимбой аканинг овозида ташвиш оҳанги йўқ эди.\n- Бу “тарс айвонли” ҳовлиларнинг тарихий аҳамияти йўқ. Биз фақат ҳимоя зонасидаги қурилишларни назорат қиламиз, холос, - деди мулозим.\nХХ асрнинг таниқли меъмори, франциялик Ле Корбюзье айнан “Дешон қалъа”даги “тарс айвонли” ҳовлиларни архитектура ëдгорлиги, деб атаган эди.


Москва вилоятида «Урал ҳаво йўллари» самолёти авариявий қўндирилди – Газета.uz\nМосква вилоятида «Урал ҳаво йўллари» самолёти авариявий қўндирилди\n«Урал ҳаво йўллари» авиакомпаниясининг А321 самолёти Москва вилоятида двигателига қуш кириб қолгани сабабли маккажўхори даласига қўндирилди. Ҳаво кемасида 234 киши бор эди, 23 йўловчи жароҳатланди.\nLotinchada 15 август 2019, 14:06 Жаҳон\n«Жуковский — Симферополь» йўналишида парвозни амалга ошираёган «Урал ҳаво йўллари» авиакомпаниясининг А321 самолёти 15 август куни эрталаб Москва вилоятида авариявий қўндирилди, дея хабар қилди Росавиация матбуот хизмати. Ҳаво кемаси бортида 226 йўловчи ва 7 нафар экипаж аъзоси бор эди.\nАгентлик маълумотларига кўра, лайнер ҳавога кўтарилганидан сўнг двигателига қуш кириб кетиши натижасида носозлик юзага келган. Экипаж самолётни қўндиришга қарор қилган.\nСамолёт «Жуковский» аэропортининг учиш-қўниш йўлагидан бир километрдан узоқроқ масофада маккажўхори майдонига қўндирилди. Қўнишдан аввал шассилар ёпилиб, двигателлар ўчирилди.\nЙўловчилар шиширилган авариявий трап орқали эвакуация қилинди, уларнинг бир қисми Жуковский шаҳар шифохонасига, қолганлари эса аэропортга жўнатилди. РИА Новостининг хабар қилишича, 23 киши, жумладан ҳомиладор аёл ва тўққиз бола шифохонага ётқизилди.\nҲодисани тергов қилиш учун Росавиация вакиллари иштирокида махсус комиссия тузилди. Тергов қўмитаси Жиноят кодексининг ҳаво транспорти ҳаракати хавфсизлиги ва ундан фойдаланиш қоидаларининг бузилиши бўйича моддаси асосида жиноят иши қўзғатилди.\n«Газета.uz» 1 233


30.03.2021 17:27 0 1298\nБугун, жорий йилнинг 30 март куни Миллий матбуот марказида «Ўзсаноатқурилишбанк тизимида трансформация жараёнлари: натижалар ва яқин истиқболдаги режалар» мавзуида матбуот анжумани бўлиб ўтди. Тадбирда банк раҳбарияти, тегишли таркибий бўлинмалар масъуллари ҳамда оммавий ахборот воситалари ходимлари иштирок этди.\nПрезидентимизнинг 2020 йил 12 майдаги «2020-2025 йилларга мўлжалланган Ўзбекистон Республикасининг банк тизимини ислоҳ қилиш стратегияси тўғрисида»ги фармони банк секторидаги қатор масалалар ечимида муҳим қадам бўлди. Соҳада давлат аралашуви сезиларли даражада камайди, давлат иштирокидаги банкларда менежмент ва таваккалчиликларни бошқариш сифатини оширишга қаратилган жиддий чоралар кўрилди, иқтисодиётда молиявий воситачилик даражаси юксалди. Шунингдек, банк хизматлари оммабоплиги оширилмоқда, банкларнинг ҳудудларга кириб бориши кенгайтирилиб, барча аҳоли пунктларида бир хил турдаги хизмат кўрсатилишига эришилмоқда.\nМатбуот анжуманида Банк Бошқарув раиси ўринбосари Зафар Азимов шулар хусусида сўз юритиб, Ўзсаноатқурилишбанк тизимида амалга оширилаётган ушбу йўналишдаги ўзгаришлар муассасанинг янги бизнес моделига асосланган трансформация ишларида акс этаётганлигини таъкидлади.\n– Давлатимиз раҳбарининг юқоридаги фармонида илғор банк бизнесини йўлга қўйиш учунхалқаро талабларга мос бўлган корпоратив бошқарув ва риск менежмент тизимини яратиш лозимлиги алоҳида белгилаб берилган, – дейди З.Азимов. – Банкимиз томонидан Халқаро молия корпорацияси ҳамда Европа тикланиш ва тараққиёт банки маслаҳатчилари кўмагида олиб борилаётган трансформация жараёнида, аввалоушбу вазифалар ижросига эътибор қаратилди. Жумладан, жаҳон банк ҳамжамияти стандартларига мос корпоратив бошқарув ташкил этилди, риск менежмент тизими такомиллаштирилди. Бунинг учун Бош банкда Корпоратив бошқарув хизмати ҳамда корпоратив маслаҳатчи лавозими жорий қилинди. Кенгаш таркибига 4 нафар халқаро тажрибага эгамустақил аъзо қўшилди. Кенгаш ҳузурида 5 та янги қўмита (Стратегия, Тайинлаш ва рағбатлантириш, Йирик ва манфаатли битимлар, Таваккалчиликларни назорат қилиш, Аудит қўмиталари) ташкил қилинди. Мижозларга йўналтирилган Банкнинг янги ташкилий тузилмаси жорий қилинди. Халқаро тажриба асосида ташкилий тузилмалар 5 та, жумладан, Корпоратив, кичик ва ўрта бизнес, чакана бизнес, Кредит, Операцион, Риск, Молия блокларига ажратилди.Риск блоки раҳбарлигига АҚШдаги йирик банкларда фаолият юритган юқори малакали мутахассис, ватандошимизА.Ҳамидов таклиф қилинди.\nШунингдек, Банкда биринчи марта Лойиҳа бошқарувифаолиятийўлга қўйилди. Ҳар бир бизнес йўналишларида мижозбай хизмат кўрсатувчи универсал ходимлар тайёрланди.\nМолиявий режалаштириш ишларини автоматлаштириш йўналишида Германиянинг SAP компанияси дастури асосида молиявий прогнозлаштириш тизими, CERT халқаро стандартлаштириш ташкилоти билан ҳамкорликда «антикоррупция» тизими ишга туширилди.\nРақамли банк хизматларини кўрсатиш йўлида аҳоли учун мутлақо янги 58 та хизмат турини ўз ичига олган «Joyda» мобил иловаси ишга туширилди. Илова билан биргаликда хизмат ва товарларни истеъмол кредити ҳисобига масофадан сотиб олиш имконини берувчи электрон савдо майдончаси (маркетплейс) ташкил этилди.\nТадбиркорлар ва аҳолини кредитлашда инсон омили иштирок этмайдиган янги скоринг тизимига асосланган Андеррайтинг йўлга қўйилди. Бу билан аввалги 5 поғонали кредитлаш тизими 2 поғоналига туширилди.\nШунингдек, Банк томонидан ходимлар малакасини оширишга ҳам алоҳида эътибор қаратиб келинмоқда. Биргина 2020 йилда 3532 нафар ходим қисқа муддатли онлайн курсларда ўқитилди. Жумладан, Европа тикланиш ва тараққиёт банкининг онлайн платформасида 1816 нафар, банкнинг ўзида ташкил этилган «E-learning» тизимида 1339 нафар, видеовебинарларда эса 421 нафар ходим малакаси оширилди. Банкнинг Ўқув маркази томонидан 110 та мавзуда ўқув курслари ташкил этилди.\n– Жорий йилдан Банк фаолиятини трансформация қилишнинг 3-босқичи бўйича жараёнлар бошланди, – деди Банк Ахборот хизмати раҳбариБ.Бозоров. – Бу йилги лойиҳаларнинг ҳам ҳар бири мижозларга йўналтирилганлиги билан аҳамиятлидир. Хусусан, Банк филиллари ихчам сотув каналларига айлантирилади, мижозбай ишлаш тизими йўлга қўйилади, Бэк-офис функциялари марказлаштирилади, мижозларга республиканинг исталган ҳудудида «ягона ойна» тамойили асосида хизмат кўрсатиш имконини берувчи CRM тизими ишга туширилади ва ҳ.к.


Россияда нобуд бўлган 5 ойлик Умарали Назаровнинг жасади Тожикистонга келтирилди\n25 июн 2022, Тошкент вақти: 18:49\nУмарали Назаровнинг жасади солинган тобут.\n16 ноябрь куни Душанбе аэропортига бортида Россиядан бадарға қилинмиш Зарина Юнусова ва унинг беш ойлик ўғли жасади бўлган самолёт Санкт-Петербургдан келиб қўнди.\nСанкт-Петербург шаҳар суди 12 ноябрь куни Юнусовани беш кун ичида Россияда бадарға қилиш ҳақида қарор чиқарган, шу тариқа, биринчи инстанция суди қарорини ўз кучида қолдирганди.\nДушанба куни Тожикистон пойтахти аэропортида Зарина Юнусова ва унинг турмуш ўртоғи Рустам Назаровнинг қариндошлари тўпланиб, Умаралининг жасади солинган тобутни қабул қилиб олди. Бу эр-хотиннинг қариндошлари Озодлик радиоси тожик хизмати билан суҳбат чоғида болакайнинг жасади Файзободдаги бобоси яшайдиган уйга жўнатилиши ва ўша ерда дафн қилиниши эҳтимоли ҳақида айтдилар.\nБеш ойлик Умарали 14 октябрь куни онаси Зарина Юнусова қўлидан полициячилар томонидан зўрлик билан тортиб олинганидан бир неча соат ўтгач, ноаниқ бир вазиятда жон берганди. Болани даставвал вояга етмаганлар ишлари бўйича инспекторга топширганлар, кейин эса у “тез ёрдам” машинасида касалхонага юборилган. Умаралининг ўлими бўйича жиноят иши очилган. Суд-тиббий экспертиза ходимлари хулосасида болакайнинг бевақт ўлимига шиддат билан кучаяётган цитомегаловирус сабаб бўлгани айтилган. Бироқ фарзандининг соғлом бўлганини иддао қилган ва бу ҳақда тиббий маълумотномаларга эга бўлган ота-она экспертларнинг бу хулосасига ишонмайди.\nУмаралининг ота-онаси ўғилларининг ўлимида полиция ходимларини айбламоқдалар. Аммо полиция болакайга яхши муомалада бўлинганини, ота-онанинг айблови асоссизлигини таъкидлаб, кузатув камералари воситасида ёзиб олинган видеоёзувни тақдим қилган. Видеода болакай йиғлашни бошлаган пайтда полиция ходимаси уни шишадан овқатлантираётгани акс этган, бироқ бу ёзувнинг ҳақиқийлиги шу пайтгача тасдиқлангани йўқ.\nУмарали Назаровнинг ўлими Россия ва Тожикистонда жамоатчилик орасида катта акс-садога эга бўлди. Кўпчилик полициянинг болани онасидан ажратиб олиниши лоқайдлик ва жиноят, деб атамоқда.\n11 ноябрь куни Россия президенти ҳузуридаги бола ҳақлари бўйича вакил Павел Астахов мазкур ишнинг қайта кўриб чиқилишини талаб қилди.\nТожик расмийлари бу иш бўйича тергов-текширувлар ўз назоратлари остидалигини билдирмоқдалар.\n30 октябрь куни Россия бош вазири Дмитрий Медведев Душанбега сафари чоғида Тожикистон президентига Умарали Назаров ўлимига оид иш тўла ва холисона текширувдан ўтказилишига ваъда берган.


Иш берувчилар қатор имтиёзларга эга бўлади\nХодимнинг меҳнат хавфсизлигини таъминлашни назарда тутган янги қоида сифатида киритилаётган аутстаффинг агентликлари тўғрисидаги норма депутатлар томонидан чуқур муҳокама этилди.\nШаҳарсозлик кодексида қандай янги нормалар белгиланяпти?\nҚонун лойиҳасидаги моддалар қанчалик пишиқ-пухта бўлса, ундаги нормаларнинг ишлаши ҳам бардавом бўлади. Шундан келиб чиқиб, парламент қуйи палатасида бир қатор қонун лойиҳалари халқ вакиллари томонидан маромига етаказилмоқда.\nБола ҳуқуқлари бўйича вакил 2020 йилда режалаштирилган фаолиятига бағишланган тадбир ўтказди\nТаъкидлаш лозимки, мамлакатимизда бола ҳуқуқларини таъминлаш ва ҳимоя қилиш соҳасида мустаҳкам ҳуқуқий база яратилган. Парламентимиз томонидан кўп қонун қабул қилинган, қонун ҳужжатларини такомиллаштириш жараёни давом эттирилмоқда.\nАҚШ Конгресси, Буюк Британиянинг Лордлар палатаси кутубхонаси билан интеграциялашган “Парламент кутубхонаси” ташкил этилмоқда\nЎрганиш, изланиш, янги билимга эга бўлиш бу янгиланаётган Ўзбекистон шароитида асосий трендга айланмоқда. Мамлакатда барча соҳада кечаётган янгиланиш ва ўзгаришлар жараёнида биргина соҳа ёки йўналишни чуқур билишнинг ўзи камлик қилаётгани бор гап. Бу, айниқса, парламент вакиллари учун ўта долзарб.\nҚонунчилик палатаси фаолиятида электрон тизимлар кенг жорий этилади\nБугун ҳаётимизни ахборот коммуникация технологияларисиз тасаввур этиш қийин. Электрон ҳужжат айланишидан тортиб, пул муомаласигача, глобал масалалардан оддий ҳаётий эҳтиёжларимизгача АКТ орқали рўёбга чиқарилаётгани тизимнинг шиддат билан барча соҳага кириб бораётганидан далолат беради.\nПарламентнинг халқаро ҳамкорликка доир фаолияти қандай кечяпти?\nБугунги янгиланган парламентимизнинг муҳим фаолият йўналишларидан бири халқаро парламентлараро алоқалардир. Шу боис ҳам Олий Мажлис Қонунчилик палатаси кейинги пайтларда айни масалага жуда катта эътибор қаратмоқда.\nДепутатлар жаримани оширишга қарши\nОлий Мажлис Қонунчилик палатасида кўплаб қонун лойиҳалари қатори “Ўзбекистон Республикасининг Маъмурий жавобгарлик тўғрисидаги кодексига ўзгартишлар ва қўшимча киритиш ҳақида”ги Ўзбекистон Республикаси Қонуни лойиҳаси кўриб чиқилмоқда.\nОлий Мажлис Қонунчилик палатаси депутатлари Тожикистонда бўладиган парламент сайловларини кузатишади\nШу кунларда МДҲнинг Парламентлараро Ассамблеяси халқаро кузатувчилари координатори, Олий Мажлис Қонунчилик палатаси Спикерининг ўринбосари Улуғбек Иноятов ҳамда парламент қуйи палатаси депутати Гулрух Аъзамова Тожикистон Республикасининг Мажлиси намояндагон Мажлиси Олига 1 март куни бўлиб ўтадиган сайловларда кузатувчи сифатида иштирок этиш учун Тожикистонда бўлиб туришибди.\nПарламентлараро ҳамкорлик, депутатларнинг нуфузли халқаро анжуманлардаги иштироки ва уларда кўтарилаётан масалалар, билдирилаётган таклиф ҳамда ташаббусларининг амалиётда ўз ифодасини топаётгани бугун миллий парламентимизнинг халқаро фаолияти изчиллик касб этаётганидан далолат.\nМаълумотларга кўра, атмосфера ҳавосининг ифлосланиши оқибатида хар йили 7 миллион нафар инсон ҳаётдан кўз юмади. Ушбу рақамнинг ўзиёқ кўп ва хўп гапириладигани муаммога фақатгина гапириб эмас, балки амалий чора-тадбирлар билан ёндошиш зарурлигини англатади.\nОлий Мажлис Қонунчилик палатасида парламент қуйи палатаси Спикери ўринбосари Б. Алихонов Литва Сеймаси раиси ўринбосари Ирена Шяулене бошчилигидаги делегация билан учрашди.\nБарча йўллар мўйноққа элтади\nОлий Мажлис Қонунчилик палатасидаги Ўзбекистон Экологик партияси фракцияси ҳамда Экология ва атроф-муҳитни муҳофаза қилиш масалалари қўмитаси томонидан Олий Мажлис Сенати ҳамда тегишли вазирлик ва идоралар билан ҳамкорликда 2020 йил 21-22 февраль кунлари Қорақалпоғистон Республикасининг Мўйноқ туманида “Парламентнинг Оролга нигоҳи” мавзусида экологик акцияси тадбирлари ўтказилди.


Қамоқхоналарни 20 йил бошқарган Шодиев ушланди « Ўзбекистон Халқ Ҳаракати\nҚамоқхоналарни 20 йил бошқарган Шодиев ушланди\n12 March 2018 - 19:44\n“Озодлик” радиосининг хабар беришича, Ўзбекистон Ички ишлар вазирлиги Жазони ижро этиш бошқармасининг собиқ бошлиғи, милиция полковниги, 56 яшар Абдукарим Шодиев устидан жиноят иши очилиб, эҳтиëт чораси сифатида судгача ҳибс қилинган.\nБу ҳақдаги қарорни 9 март куни Жиноят ишлари бўйича Тошкент шаҳар суди қабул қилди.\nБу ҳақда Ўзбекистон Мустақил ҳуқуқ ҳимоячилари ташаббус гуруҳи (МҲҲТГ) раҳбари Суръат Икромов 12 март куни “Озодлик” радиосига билдирди. Ўзбекистон ИИВ даги “Озодлик” радиоси суҳбатлашган мулозимнинг айтишича¸ Шодиев жорий йил 9 март куни қўлга олинган.\nМаълум бўлишича, ҳибсга олинган пайтда Ўзбекистон ИИВ академиясида ўқитувчи бўлиб ишлаган (1999 йилдан 2018 йилгача Жазони ижро этиш бошқармасида раҳбар лавозимларда ишлаган) Абдукарим Абдураҳмонович Шодиевга нисбатан Жиноят кодексининг 301-моддаси («Ҳокимиятни суиистеъмол қилиш») ва 230-моддаси («Айбсиз одамни жавобгарликка тортиш») асосида айблов илгари сурилган.\nМулозимга кўра¸ “Шодиев бир умрга озодликдан маҳрум қилинган МХХ раисининг собиқ ўринбосари Шуҳрат Ғуломов жиноий иши доирасида қўлга олинган”.\nШодиевнинг ҳибсга олинишига алоқадор бошқа бир мулозимнинг, исми сир қолиш шарти билан “Озодлик” радиосига айтишича¸ МХХнинг 2018 йил февралида тугатилган Коррупция ва уюшган жиноятчиликка қарши кураш бошқармаси бошлиғи ўринбосари бўлиб ишлаган Тоймуроз Алимов устидан қўзғатилган маҳбусларни мунтазам қийнаганига оид жиноий ишда ҳам Абдукарим Шодиев фигурантдир.\nТерговга алоқадор мулозимнинг айтишича¸ гумондор Абдукарим Абдураҳмонович Шодиев Ўзбекистон Бош прокуратураси сўровига мувофиқ ҳибсга олинган ва Ички ишлар вазирлиги тергов изоляторига олиб келинган. Бироқ мулозим Шодиевнинг айнан қайси куни қўлга олинганини очиқламади.\nЎзбекистон Мустақил ҳуқуқ ҳимоячилари ташаббус гуруҳи раҳбари Суръат Икромов “Озодлик” радиоси билан 12 март кунги суҳбатда Абдукарим Шодиев раҳбарлик қилган 1999 йилдан 2018 йилгача Ўзбекистон қамоқларида маҳкумларга нисбатан қилинган қийноқ ва ноинсоний муносабат тўғрисида судда кўрсатма беришга тайёр эканлигини билдириб, бундай деди:\n– Мен қамоқдан навбатдаги маҳкумнинг ўлиги чиққан 2002 йилда унинг юзига “Бу қилмишинг учун жазо оласан”, деб очиқ айтганман. Мана, мен айтган ўша кун келди. Шодиевга қарши судда кўрсатма беришга тайëрман. Айнан Шодиев юзлаб маҳкумларнинг қийноқққа солиниши ташабускори бўлган¸ деди Икромов.\n“Озодлик” радиоси билан суҳбатда Суръат Икромов айнан Шодиевнинг буйруғига биноан маҳбуслар мунтазам қийналганига оид маълумотларга эга эканини билдирди.\nАбдукарим Шодиев 1999 йилдан 2005 йилгача Ўзбекистон Ички ишлар вазирлиги Жазони ижро этиш бошқармаси бошлиғининг ўринбосари сифатида ишлаган. 2005 йилдан бошлаб Жазони ижро қилиш бошқармасининг бошлиғи, ИИВ ўринбосари бўлиб ишлаган.\n2003 йили БМТнинг Қийноқлар бўйича махсус маърузачиси Тео ван Бовен Ўзбекистон жазони ўташ масканларида қийноқлар мунтазам ва тизимли қўлланилади, деган хулосага келган эди.\nЎзбекистонда раҳбар ўзгаргани ортидан 2018 йилда Шодиев эгаллаб турган лавозимидан озод қилиниб ИИВ академиясига оддий ўқитувчи қилиб юборилди.\nУнинг ўрнига полковник Баҳромбек Қаҳрамонович Адилов Жазони ижро қилиш бошқармасининг бошлиғи лавозимига тайинланган эди.\nШодиевнинг ишдан озод қилингани ортидан Президент Шавкат Мирзиёев 2017 йилда “Ички ишлар органлари” тўғрисидаги қонунни имзолаган.\nБу қонунга кўра Ўзбекистонда қўлга олинган шахсни сўроққа тутиш жараёнида қийноқларнинг олдини олиш учун аудио ва видеога ёзиб олиниши керак.\nБироқ инсон ҳақлари фаоллари дастлабки тергов вақти ҳамда жазони ижро этиш муассасасида маҳкумларга нисбатан қийноқлар бугун ҳам тўхтамаганини айтадилар.


Украинага етказиб бериладиган газ қимматлашади\n11 май 2021, Тошкент вақти: 08:59\nРоссия расмий Киевни Украинага етказиб берилаётган газ 2009 йилнинг 1 январидан бошлаб деярли икки баробар қимматлаши тўғрисида огоҳлантирди.\nБу ҳақда Россия ташқи ишлар вазири Сергей Лавров Санкт-Петербургда икки давлат президентлари учрашувидан сўнг маълум қилди.\n“Кейинги йилнинг 1 январидан бошлаб Марказий Осиё давлатлари ўз газини Европа нархларида сота бошлайди. Украинага келаётган газнинг кўп қисми Марказий Осиё давлатларидан келишини инобатга олсак ва бу газ Россия ҳудуди орқали ўтгани боис, Дмитрий Медведев Украина раҳбарига нархлар ўзгаришини қайта эслатди”,- деди Сергей Лавров.\nС.Лавров президентлар учрашуви чоғида Россия-Украина муносабатлари, жумладан, Қора денгиз ҳарбий флоти атрофидаги вазият муҳокама қилинганини билдирди.


Ўзбекистон ва Корея АКТ соҳасида қатор битимларни имзолади - Anhor\nAnhor Все посты Ўзбекистон ва Корея АКТ соҳасида қатор битимларни имзолади\nЎзбекистон ва Корея АКТ соҳасида қатор битимларни имзолади\n16 июнь куни Тошкентда Корея президентининг Ўзбекистонга ташрифи доирасида Корея Республикасининг Фан, АКТ ва келажакка режалаштириш вазирлиги (MSIP) ҳамда Ўзбекистон Алоқа, ахборотлаштириш ва телекоммуникация технологиялари давлат қўмитаси вакиллари иштирокида ахборот-коммуникация технологиялари соҳасида Ўзбекистон-Корея ҳамкорлиги бўйича анжуман ўтказилди.\nТашкилотчилар берган маълумотга кўра, тадбир якунлари бўйича ҳамкорлик тўғрисидаги қатор ҳужжатлар имзоланган. Хусусан, «UNICON.UZ» Илмий-техникавий ва маркетинг тадқиқотлари маркази ва Корея Республикаси Электроника ва телекоммуникациялар тадқиқот институти (ETRI) ўртасида Ҳамкорлик тўғрисидаги меморандум; Ахборот хавфсизлигини таъминлаш маркази ва Кореянинг Интернет ва хавфсизлик бўйича агентлиги (KISA) ўртасидаги Ҳамкорлик тўғрисидаги меморандум; Тошкент ахборот технологиялари университети, «UZINFOCOM» маркази ва Корея Республикасининг Ахборот жамияти бўйича миллий агентлиги (NIA) ўртасидаги ўзаро англашув тўғрисидаги меморандум; Тошкент ахборот технологиялари университети, Сеул миллий университети (SNU) ва Корея Фан ва технологиялар бўйича етакчи институти (KAIST) ўртасидаги ўзаро англашув тўғрисидаги меморандум; Тошкент тиббиёт академияси ва Корея шарқ табобати институти (KIOM) ўртасидаги ўзаро англашув тўғрисидаги меморандум тузилди.\nТадбирда Корея Республикасининг АКТ соҳасида фаолият юритувчи ташкилот ва компанияиларнинг 140 дан ортиқ вакили қатнашди. Уларнинг орасида Ахборот жамияти бўйича миллий агентлик (NIA), Кореянинг Интернет ва хавфсизлик бўйича агентлиги (KISA), Электроника ва телекоммуникациялар тадқиқот институти (ETRI) каби етакчи ташкилотларнинг 40 га яқин раҳбари ҳам бор. Ўзбекистон томонидан эса Ўзбекистон Алоқа, ахборотлаштириш ва телекоммуникация технологиялари давлат қўмитаси ва унга бўйсунувчи ташкилотлар вакиллари, шунингдек вазирлик ва идораларнинг АКТ бўлинмалари раҳбарлари иштирок этди.\nАнжуманнинг очилиш қисмида иккала мамлакат ўртасида юқори технологиялар соҳасидаги қўшма лойиҳалар истиқболи Ўзбекистон ва Жанубий Кореянинг профилли идоралари томонидан имзоланган меморандумларда белгилангани қайд этилди. Тошкентда Инха университетининг ташкил этилиши эса мутахассислар тайёрлаш соҳасидаги ўзаро алоқани ривожлантиришнинг мантиқий давомига айланди.\nАнжуман давомида Корея вакиллари ўз мамлакатларининг тажрибаси ҳамда АКТ соҳасидаги ҳамкорлик истиқболларига бағишланган презентацияларни тақдим этди.\nКонференция якунида мазкур тадбир Ўзбекистонда АКТ ва “Электрон ҳукумат” тизимини тараққий эттириш бўйича фаол ҳамкорликни янада ривожлантиришга, шунингдек электрон ҳукуматни ривожлантириш даражаси бўйича сўнгги 4 йил ичида БМТ рейтингида биринчи ўринда бораётган Корея Республикасининг ахборотлаштириш соҳасидаги илғор тажрибасини ўрганишга хизмат қилиши қайд этилди.\nJ’son & Partners Consulting: Ўзбекистонда мобил интернет аҳоли учун жуда қиммат


ФИФА ҳомийлари Блаттернинг истеъфосини сўради - BBC O'zbek\nФИФА ҳомийлари Блаттернинг истеъфосини сўради\n3 Октябр 2015\nХалқаро фуnбол федерациясининг йирик ҳомийлари Coca-Cola, McDonald's, Visa ва Budweiser Зепп Блаттерни ФИФА президентлигидан зудлик билан истеъфо беришга чақирди. Блаттер жаноблари ушбу чақириқларни рад этди.\nШиркатларга кўра, Блаттернинг федерация раҳбари сифатида қолаётган ҳар бир куни ташкилотнинг обрўйига катта зарба беради.\n"Coca-Cola ширкати ФИФА президенти Зепп Блаттерни зудлик билан истеъфога чиқишга чақиради. Унинг кетиши федерациянинг қайта шаклланиши жараёнининг бошланишига олиб келади", - дейилади компания чиқарган баёнотда.\nФИФАга миллионлаб доллар маблағ ажратган ҳомийларнинг Блаттер истеъфосини очиқ ва ойдин талаб қилиши илк марта учрамоқда.\nБлаттернинг америкалик адвокати томонидан эълон қилинган баёнотида 79 ёшли ФИФА президенти ушбу чақириққа рад жавобини берди.\nФИФАнинг аҳлоқ қўмитаси 26 сентябр куни Зепп Блаттер ва УЕФА раҳбари Мишел Платинига нисбатан суриштирув ишлари бошланганини маълум қилган. Блаттер жанобларини ФИФА манфаатларига зид шартнома имзолашда ва УЕФА президентига ноқонуний пул тўлаганликда гумон қилинмоқда.\nКеласи йилнинг феврал ойида ўз лавозимидан кетадиган ФИФА президенти тергов ишларига қарамасдан ушбу муддатдан олдин истеъфо бермаслигини билдирган.\nШу йилнинг май ойида федерациянинг асосий ҳомийлари ташкилотнинг раҳбарияти аъзоларининг таъмагирлик, фирибгарлик ва пул ювиш айблари билан ҳибсга олингани муносабати билан жиддий хавотирини билдирган эди.\nCoca-Cola ушбу можаро сабаб футбол бўйича жаҳон чемпионатга доғ тушганини айтган.


21:07 / 20.08.2017\nЯпония Альпларида йўқолиб қолган кекса альпинист уни 20 августда қутқарувчилар топгунларига қадар биргина шоколад ва сув истеъмол қилиш билан бир ҳафта тоғларда яшай олди.\nNHK телеканали маълумотларига кўра, 74 ёшли Киёюки Цуцуи тоққа кўтарилиш учун 10 августда Хиросимадан Ниигата префектурасига келган. Режага кўра, альпинист тоққа кўтарилишни 13 августда бошлаши ва 4 кундан кейин орқага қайтиши керак эди.\nБироқ тахминан минг метр баландликда кекса альпинист қоқилиб кетиб, сўқмоқдан сирғаниб кетган.\nЦуцуи йўқолгани ҳақида унинг қариндошларидан бири 18 августда полицияга мурожаат қилгандан кейин маълум бўлган. Қарияни 20 август эрталаб вертолётдан аниқлашга муваффақ бўлинган. Таъкидланишича, унинг ҳаётига ҳеч нарса хавф солмаяпти.\nЦуцуининг айтишича, у бу вақт давомида фақатгина шоколад еган ва сойдан сув ичган ҳамда совқотмаслик учун ёмғирпўш кийиб юрган.\nальпинист Япония шоколад


Мансурхон Тоиров. Мажнун мактублари - www.ziyouz.uz\nБош саҳифа Илм ва фанАдабиётМансурхон Тоиров. Мажнун мактублари\nёхуд севганмисиз, лоақал кўрганмисиз ошиқларнинг кўзини?\nДонишмандлардан бири «Ошиқ учун севгилиси уйидан кўтарилган чанг мисли Каъбадир» деган экан. Дарҳақиқат, севгилинг истиқомат қиладиган кўчадаги ҳар бир нарса, дарахтлар ҳам ғоят ёқимли кўринади. Киши муҳаббат дардига мубтало бўлса, маъшуасида бирор камчилик кўрмайди сира. Ҳа, ишқ шундай сеҳрли туйғу, ёқимли дардки, шоир айтганидай, «қулни айлаб шоҳу султон, шоҳни эса қул қилади».\nАсарларида эзгуликни, инсонийликни, вафо-садоқат ва севги-муҳаббатни юксак тараннум этган буюк шоир, мутафаккир, аллома мир Алишер Навоийнинг «Хамса»сидан ўрин олган «Лайли ва Мажнун» достони ҳам пок севги-муҳаббатга қўйилган боқий ҳайкалдир, десак муболаға бўлмас.\nАлишер Навоий форсийда ижод қилган шоирлар – Низомий, Амир Хисрав Деҳлавий ва Жомийни ўзига устоз деб билгани ҳеч кимга сир эмас. Лирик шоир сифатида у ўзи ёзаётган ғазалларини шартли шакли ёки кўринишини ўзгартиришга уринмаган, билакс Навоий муҳаббат мавзуси бўлиши муқаррар деб билинадиган лирик шаклдаги ушбу серсиғим услубда ўзининг шоирлик имкониятларининг битмас-туганмаслигини кўрсата билган ҳамда сўз жавоҳирлари билан безатилган ўзига хос сўқмощларни топиб бебаҳо қаламини юрита олган. Низомий, Хисрав Деҳлавий ва Жомийларнинг кўп асрлик «Хамса» анъаналарини шоирона ривожлантира борар экан, Навоий анъанавий мавзуни янги ғоявий-бадиий нуқтаи назардан бойитилган, маъноси жиҳатидан ўзига хос чуқур ишланган эпик асарлар мажмуасини ҳам ярата олган. Ушбу ўринда Е.Э.Бертельс, Э.Гибб тили билан келтирган Фузулийнинг қуйидаги байтини эслаб ўтиш ўринлидир:\nФорсийда Лайли ва Мажнунлар сероб,\nЛекин туркийда бу ривоят йўқ.\nБертельснинг берган маълумотига қараганда, Фузулий Навоий ижоди билан аъло даражада таниш бўлган ҳамда қандай қилиб Фузулий Навоийнинг «Лайли ва Мажнун» асари билан таниш бўлмай қолганига ақл бовар қилмайди, деган сўзларини ёзади. «Балки Навоий ёзган «Лайли ва Мажнун» достони Бағдодда етарликча машҳур бўлмагандир» деган фикрни илгари суради машҳур шарқшунос олим. Менинг фикримча Фузулий ўта қашшоқ ҳаёт кечиргани боис Навоийнинг «Лайли ва Мажнун» асари унинг қўлига етиб бормагандир. Балки Бағдод аҳли туркий забонда ёзилган асарларни тушунишда ожизлиги бўлгандир ва Навоий асарини у ерда кенг тарқалиши учун таржимон санъатига мажбурият сезилгандир.\nКунлардан бир кун бир одам Абдураҳмон Жомийнинг олдига келиб ўзининг ул ҳазратга мурид бўлиш истаги борлигини билдирибди. Шунда Жомий «Сиз ўз ҳаётингиз мобайнида бирор кимсани севганмисиз», дея сўрабди. «Йўқ» жавобини эшитгач, «Бир мурид узоқ йиллар ўз муршиди хизматида бўлган экан, лекин билим олишда илгари силжий олмабди ва кўнгли равшанлашмабди. Шунда у муршиди олдига бориб «Мен кўнглига равшанлик келган кўплаб муридларингизни кўрдим, лекин ҳар қанча уринсам ҳам менга илгари силжиш насиб қилмаётир. Шунинг учун умидсизликка тушдим ва сиздан оқ фотиҳа олиб ҳаётда ўз ўрнимни топмоқчиман», дебди. Шунда муршид ўз муридига юртига кетгунича хонақадан унча узоқ бўлмаган уйда ҳеч қандай руҳини ривожлантирадиган ижодий машғулотсиз яшаб туришликни ҳамда ҳар кун унга жуда яхши таомлар юбориб туриб, ҳаётнинг барча қулайликлари хотиржамлиги билан лаззатланишни буюрибди. Мурид эртага юртига кетади, дейилган кун муршид муридига гўзал бир қиздан анвойи мевалар билан тўлдирилган сават жўнатибди. У қиз саватни гилам устига қўйибди-ю, шу заҳоти жўнаб қолибди. У қизнинг хусни-жамоли мурид йигитни шу даражада ўзига ром қилиб олибдики, у энди у қиздан бўлак бирор нарса ҳақида ўйлай олмай қолибди. Ҳар он ўтган сари у қизни яна бир кўришликка бўлган иштиёқ муридда кучайгандан-кучайиб борибди. У таом ейишни буткул унутиб, кунини оҳ-воҳ билан, кўз ёши билан ўтказа бошлабди, чунки унинг юрагига муҳаббат алангаси тушиб, эриб кетган экан. Бирмунча вақт ўтиб муршид шогирди олдига кириб бир боқишдаёқ унинг кўнглига равшанлик ҳадя қилган экан. Ҳаттоки пўлатни ҳам оловга тутгач, қолипга солиш мумкин, шунингдек, юрак ҳам муҳаббат оловида эрийди. Аввалига кимнидир сева билинг, сўнгра менинг олдимга келинг», дея Жомий у муридлик талабида бўлган одамни тўғри йўлга солиб юборган экан.\nМуҳаббат мавзуи ҳайвонат оламини ҳам четлаб ўтмайди. Кўпинча уй ҳайвонларига оила аъзоси қаторида муҳаббат қўядилар. Юсуф алайҳиссалом қудуққа ташланганларида токи уларни ўтиб кетаётган карвондагилар топиб олгунича у зотни бир кучук қудуққа таом ташлаб туриб асраб қолган экан. Ҳикоя қилишларича, жангда ҳалок бўлган бир арабнинг айғири уч кунгача эгаси мурдасига қузғунларни яқинлаштирмай асраб турган. Бир араб йўқолган туяси Макка шарифининг отхонасида эканлиги дарагини эшитиб сўраб борганида, Макка шарифи: «Сен уни қандай щилиб таний оласан? Бирор белгинг борми?» деб сўрайди. Шунда араб «Туямнинг юрагида икки қора доғи бор» дея жавоб беради. Шариф у қандай қилиб бу белгилар борлигини билдийкин, деган хаёл билан туяни сўйдиради ва юрагини олиб кўришса ҳақиқатан ҳам туя юрагида иккита қора доғ бор эмиш. Шунда Шариф «Сен қандай қилиб бу туянг юрагида икки қора доғ мавжудлигини билдинг», деб савол берганида туякаш, «Менинг туям икки маротаба катта щайғу-ғамни кўрди. У икки маротаба ўз бўталоқларидан ажралганида юқорига қараб чуқур оҳ тортган эди. Ўшандаги ҳар бир оҳида унинг юрагида қора доғ пайдо бўлганини билар эдим» дея жавоб берган экан.\nАлбатта тафаккур камолоти эгаси бўлган инсон табиатида каттароқ муҳаббат қўним топган. Муҳаббат ошиқ истарасини шунчалар чиройли қиладики, унинг ўзи бир одамнигина севса-да, унинг ўзини чеҳраси оҳанграбоси таъсирида жуда кўплаб одамлар яхши кўриб қолади. Жалолиддин Румий «ҳамма менга дўст бўлиш учун талпинади, лекин ҳеч ким менинг юрагимдаги нима нарса уни тортаётганини айтиб бера олмайди», деган экан. Эътиқоди мустаҳкам одам, «Бу яхши, мана бу эса ёмон; бу тўҳғри, мана бу эса нотўғри» дея баҳо бериб борса, сўфийлар барча яхши ишларнинг асосида муҳаббат ётади. Ва мабодо кимдир муҳаббат ёвуз ишларнинг ҳам манбаи бўлади деса, йўқ, бу муҳаббатнинг етишмаслигидандир, деб қарашади. Исо алайҳиссаломнинг олдига жазо тайинлаш мақсадида муҳаббатга мубтало бўлган бир аёлни келтиришганида у зот, «Унинг гуноҳлари тўкилиб адо бўлган. Чунки у кўп севган. Фалак муҳаббат туфайли шунчалар гўзалдир. Муҳаббат бўлмаса ҳаёт дўзахга айланади», деган экан.\nЛайли ва Мажнун шундай муҳаббатнинг энг буюк рамзий тимсоли – улар инсониятнинг улуғ донишмандлари томонидан энг тоза, ғаразсиз муҳаббат мужассамлашган, севгилиси учун ўзини буткул унутган одам сиймосидирлар, деб тан олинганлар.\n«Лайли ва Мажнун» қиссасини биринчи бўлиб баён қилган шоир деб Низомий Ганжавий қабул қилинган. Аслида ушбу машҳур тенгсиз муҳаббат жаҳонда биринчи бўлиб Рудакий тамонидан шеърга солиб куйланган, лекин қандайдир сабаблар билан кўпчиликнинг эътиборига тушмай қолган деган қарашлар бор. Рудакийнинг ушбу асари сақланиб қолганми ёки йўқми, менда бу ҳақда маълумот йўқ. Балки сақланиб қолмагандир ва шу сабабдан ҳам «Лайли ва Мажнун» қиссасини баён қилган шоирларни Низомий издошлари деб аташ қабул қилингандир. Бундай издошлардан чамаси 50 тача бўлиб, уларнинг 20 тасининг асарлари устида Е.Э.Бертельс баъзан қисқа, баъзан давомий тўхталиб ўтади. Е.Э.Бертельс ёзган баёнига қараб ўқувчи Низомийнинг «Лайли ва Мажнун» асарига Навоий ҳамда Фузулий ёзган «Лайли ва Мажнун» достонларигина бўй-басти билан тенглаша олган, деган хулосага келади. Бу уч даҳо ўз асарларида бир муҳаббат фожиасини мутлақо бир-биридан фарқли, бир-бирини такрорламай ва такрорланмас қилиб ярата олишган.\nАлбатта «Лайли ва Мажнун» қиссасининг жаҳон бўйлаб тарқалишида Низомий асарига Навоий ҳамда Фузулий асарлари ҳам елкадош бўлишганига ҳеч бир шубҳа бўлиши мумкин эмас. Навоий «Лайли ва Мажнун» қиссасини ўз устози Жомийдан бир йил аввал ёзиб якунлагани эътиборга сазовордир. Навоий ушбу асарини 1483 йили якунлаган бўлса, Жомий 1484 йили якунлаган. Ким билади дейсиз, балки Жомий Навоийнинг андишасида бўлганмикан, Навоий эса Жомий ҳам «Лайли ва Мажнун» мавзусини қаламига олганидан бехабар бўлганмикан?\nМен Навоийнинг Чиғатой тилида (эски ўзбек тилида) ёзилган «Лайли ва Мажнун» достонини тушунишимда кўпроқ Липкиннинг рус забонига айлантирилган таржимасига суяндим, десам кўпам кулгига қолмасман ва Навоийшунос бўлмаганим учун узрим қабул қилинар. Мабодо тилимизнинг шаклланиши устида бетиним салкам юз йилдан буён ишлаётган тилшунос олимларимиз бизнинг тилимизни секин-аста Навоий асарларини тўлиқ тушуна оладиган йўналишда ривожлантира боришганида, балки тилимиз ҳозиргиданда гўзалроқ бўлармиди ва бизлар Навоий асарларини ҳеч бир дудуқланмасдан ўқиб роҳатланиб юрармидик. Ҳар бир соҳада буюклар орқасидан эргашишлик яхшиликка етаклагани каби тилимиз ривожида ҳам буюк Навоий асарлари тили ортидан халқимиз эргашганида ўзбек забони ҳозиргиданда гўзалроқ ҳамда ҳозиргиданда нафосатлироқ забон олами томон қайта юрган бўлар эди, дея ўйлайман. Форс тилини билмаганим учун Низомий асарини ҳам рус тилига ўгирилган ҳолда ўрганиб чищдим ҳамда Навоийнинг Низомий каби шер панжасига урган панжаси зарби менга кучлироқ туюлди.\n«Лайли ва Мажнун» қиссаси баён этилган асарлар билан танишиб борар эканман, Бертельс ўз асарида баён қилмаган ҳамда ўзим на Навоий ва на Низомий ва на Фузулий ва на Хисрав Деҳлавий ва на Жомий ва бошқа «Лайли ва Мажнун» қиссасига бағишланган асарларда баён этилмаган ҳолатлар баёни берилган икки асарга рўбарў келиб қолдим. Булардан бири бошқа асарларда кўринмаган кишини ҳайратга солувчи сифатлар билан бойитилган ҳазрат Иноятхон баёни бўлса, иккинчиси 1976 йили Киевда чоп этилган Б.Шидфар таҳрири ва сўзбошиси асосида бизларга етиб келган «Бану Амир қабиласилик Мажнун ҳақида ривоят» (Сказание о Маджнуне из племени Бену Амир) асарларидир.\nҚуйида ҳазрат Иноятхон берган «Лайли ва Мажнун» ривоятидан парча келтирилади:\n…Мажнуннинг ота-онаси Мажнуннинг Лайлига бўлган телбаларча эҳтиросини даволаш учун барча чора-тадбирларни кўриб бўлишгач, энг яхшиси Лайлининг ота-онасига мурожаат қилиш фикрига келишади ва бу Мажнуннинг жонини қутқариш учун уларнинг энг охирги умидлари бўлади. Улар Лайлининг ота-оналарига мактуб йўллайдилар (улар бошқа динга мансуб эдилар), унда бундай дейилган эди:\n«Бизлар Мажнуннинг хаёлидан Лайлини кўтариш учун имкониятимиз даражасидаги барча чораларни кўрдик, лекин бирор-бир натижага ҳали-бери эришмадик. Ва бизларда танҳо бир умиддан бошқа умид қолмади – мабодо сизлар уларнинг никоҳига ризолик берсангизлар».\nУлар буларга жавобан «Бу бизларни мазах бўлишга олиб келса-да, ҳарқалай Лайли назаримизда бир онга бўлсада Мажнун ҳақида ўйламай тура олмайди чамамда. Бизлар уни мактабдан олиб кетганимиздан буён у кундан-кун сўниб бораётир. Шунинг учун бизлар Лайлини Мажнунга узатишга қарши эмасмиз, лекин шу шарт биланки, унинг ақли расо эканлигига имонимиз комил бўлса». Буни эшитган Мажнуннинг ота-онаси жуда ҳам қувониб кетишди ва Лайлининг ота-онасида ақлдан озибди, деган шубҳа уйғотмаслик учун Мажнунга ўзини ақлли тутиб юришликни маслаҳат беришади. Мажнун Лайли билан кўришиш насиб бўлиши учун ота-онаси ниманики хоҳлаган бўлишса, барисини бажаришга рози бўлади. Улар Шарқ удумларига биноан қаллиқ уйи томон тантанавор йўл оладилар. У ерда куёв учун махсус гуллардан маржон қилиб ўралган жой тайёрланган… Совчилар ўтирган хонага тасодифан Лайлини кунда мактабга бориб келишида кузатиб юрган кучукча кириб қолади. Мажнуннинг нигоҳи у кучукчага тушиб қолади ва унинг ички ҳиссиёти ташқарига отилиб чиқади. У ўзининг тўрдаги мартабали жойида ўтира олмайди. У кучукча олдига югуриб боради ва унинг панжаларини ўпа бошлайди ҳамда гулдан қилинган маржонни у кучукнинг бўйнига илиб қўяди. Мажнун у кучукка айтмаган ёки кўрсатмаган бирор-бир ҳурмат-иззат аломати ёки таъзими қолмайди. «Ошиқ учун севгилиси уйидан кўтарилган чанг Каъба мисолдир». Мажнуннинг ўзини бундай тутиши уни ўзгалар нигоҳида ақлдан озган қилиб кўрсатади. Чунки муҳаббат тили муҳаббатсиз одамлар учун тушунарсиздир ва Мажнуннинг бундай хатти-ҳаракати бошқалар назарида одатдаги аҳмоқлик бўлиб кўринади. Барча одамлар хафа бўлиб қолишади. Лайлининг ота-оналари эса никоҳга розилик беришмайди. Бу Мажнун ота-онасининг умидларини тугал сўндиради ва улар ушбу ондан бошлаб уни кузатиб юришни йиғиштиришади, чунки уларнинг назарида унинг учун ўлим ва ҳаёт бир нарсанинг ўзи эди. Бу Мажнунга шаҳар кезиб Лайлини қидириши учун эркинлик бахш этади. У йўлида кимки учраса, ундан Лайлини сўраб боради. Тасодифан Мажнун туяда хат ташувчини учратиб қолади ва ундан Лайли ҳақида сўраса, у: «Унинг ота-оналари бу юртни ташлаб юз чақирим нарига кўчиб кетишган», дея жавоб беради. Мажнун ундан Лайлига ўзининг саломини етказишни илтимос қилади. Хат ташувчи «Жоним билан», дея унинг илтимосини қабул қилади. Лекин Мажнун сўзлай бошлаганида унинг гапи узоқ, жуда ҳам узоқ вақтга чўзилиб кетади. «Севги мактубини тугаллаш мумкин эмас». Унинг софдиллиги хат ташувчининг кўнглини очади ва ҳаяжонга солади. Мажнун туянинг ёнида юриб кетаётган бўлса-да ва ўзининг узоқ йўлида яхши ҳамроҳ бўлса-да, туякаш унга раҳми келиб, «Сен ўз мактубингни менга баён қила бориб 10 мил масофани ўтиб қўйдинг. Мен уни Лайлига етказишим учун қанча вақт сарфлашим керак бўлади биласанми? Бор йўлингдан қолма, мен наики керак бўлса, барини бажо келтираман», дея мурожаат қилади. Шунда Мажнун орқага бурилади, лекин юз одим ҳам юрмасдан қайтадан хат ташувчига етиб олиб «Эй менинг меҳрибон ва марҳаматли дўстим, Лайлига етказишинг учун сенга яна бир неча оғиз сўзларимни айтиш ёдимдан кўтарилибди», дея ўзининг севги мактубини сўзлари билан давом этириб яна ўн мил масофа ўтиб кетганиниям сезмай қолибди. Шунда хат ташувчи «Барака топкур, ўзингга раҳминг келсин, бор йўлингдан қолма. Сен жуда ҳам узоқ масофага кетиб қолдинг. Қандоқ қилиб сен менга айтган гапларингни ёдимда сақлай оламан. Ҳарщалай ёдимда қолдиришга ҳаракат қиламан, сен эса ҳозироқ орқангга қайт. Сен шундоғам уйингдан жуда олислаб кетиб қолдинг», дея Мажнунга раҳми келиб мурожаат қилибди. Шундан сўнг Мажнун уйи томон кета бошлаб бир неча қадам қўйгач, яна хат ташувчидан айтиб юбориши зарур бўлган нималардир хаёлига келиб, тағин хат ташувчига етиб олиб, қалбидагини баён қилиб, туянинг ёнида кета бошлабди. Шундай аснода икки ҳамроҳнинг сафари якунига етиб, Мажнуннинг ўзи Лайли яшаётган юртга кириб борибди. Хат ташувчи бундай соф муҳаббатдан ҳайронликка тушибди ва «Сен Лайли яшаётган юртга етиб келдинг. Ҳозирча ушбу нурай бошлаган масжидда ўтира тур. Ҳозир сен мен билан шаҳар бўйлаб юрсанг, улар сени Лайлига етгунингча хийла азоблашади. Сенга энг яхшиси ҳозир бир оз бўлса-да, ҳордиқ чиқаришдир, чунки сен жуда узоқ масофани нафас ростламасдан, дам олмасдан босиб ўтдинг. Мен эса сенинг мактубингни Лайлига етказаман» дебди. «Муҳаббатдан сархуш бўлганлар на вақтни ва на фазони кўрадилар».\nМажнун унинг маслаҳатига кўниб ўша жойда қолади. Унинг дам олгиси келади, лекин Лайли яшаётган шаҳарда эканлиги оёғини қайси йўналишда узатиш муаммосини келтириб чиқаради. Шимолдамикан, балки жанубда, балки шарқда ёки ғарб томондадир Лайли, дея фикри бир тўхтамга кела бермагач, ўзича «Мабодо бу шаҳарда Лайли бўлса-ю, у томонга оёғимни узатсам, мен томонимдан ўта юзсизлик бўлади, яхшиси оёқларимни арқон билан осиб қўйган маъқулдир» деган хулосага келади. «Маъшуқанинг уйи ошиқ учун мисли Каъбадир». Мажнун ташналигини қондирмоқлик учун сув қидириб ташландиқ бир идиш тагида бир озгина ёмғир сувини топиб ичади.\nХат ташувчи Лайлини уйидан топгач, унга «Сен билан холи гаплашмоқ учун жуда кўп ғайрат қилишимга тўғри келди. Жаҳонда бирор-бир кимсанинг сенга бўлган муҳаббати муҳаббатига тенг кела олмайдиган Мажнун мендан сенга мактуб юборди ва у йўл-йўлакай мактубини баён қилиб борар экан, сенинг шаҳрингга менинг туям билан баробарига етиб келди» дебди. Шунда Лайли: « Эй, Осмону фалак! Бечора Мажнун! Унга нима бўлди?!» дея нидо қилибди. Лайли ўзининг қари энагасидан: «Нафас ростламай юз милдан ошиқ йўлни ўтган одамга нима бўлади?» деб сўраганида, у дарров жавоб бериб, «Бундай одам ўлади» дебди. Шунда Лайли «Бундан бирор-бир чора борми?» дея сўраганида, энага «У бултурдан бери йиғилиб қолган ёмғир сувидан ичиши керак ва у сувдан илон ҳам ичган бўлиши керак бўлади. Сўнгра унинг икки оёғини арқон билан боғлаб калласини ерга қаратиб осиб қўйиш керак бўлади ва у шундай ҳолда узоқ вақт осилиб туриши керак. Шу унинг ҳаётини сақлаб қолиши мумкин» деб жавоб берибди. Шунда Лайли қичқириб, «Буларнинг барчасини топиш қанчалар қийин-а!» деб оҳ чекибди. Лекин, Худо Мажнунни йўлга солибди ва шунинг учун барча ҳолатлар унинг учун яхшилик билан якун топибди».\nКейинги куни Лайли егуликлар тўплади-да, ўзининг сиридан воқиф бўлган канизагидан уларни Мажнунга юборди. Лайли канизакдан Мажнунга мактуб ҳам йўллаб, у ҳам Мажнун каби уни кўришга интизор ва ошиқаётганини, лекин бунга қулфланган хонадалиги монелик қилаётганини ва биринчи имконият пайдо бўлиши биланоқ уни кўришга боришини билдиради. Канизак нурай бошлаган масжидга бориб, у ерда икки киши борлигини кўради. Унга улардан бири ўз хаёли билан банд бўлиб, атрофида рўй бераётган воқеаларга бефарқдай кўринади, иккинчиси эса тўладан келган бўлиб, бақувват кўринади. Канизак Лайли бундай хаёлпарастни севиши мумкин эмас ва ҳаттоки, ўзим ҳам у хаёлпарастни сева олмаган бўлар эдим, деган ўйда бўлади ва ҳар эҳтимолга қарши улардан, қай бирингни исминг Мажнун, дея сўрайди. Ўз хаёли билан банд бўлган Мажнун канизакнинг саволини эшитмайди ҳисоб. Лекин бекорчиликдан ўтирган иккинчи одам канизак қўлидаги егуликларни кўриб жуда ҳам хурсанд бўлиб кетади ва «сен кимни қидираётирсан», деб сўрайди. Шунда канизак «Мендан буларни Мажнунга етказишни сўрашган эди. Бу сенмисан?» дея сўрайди. Шунда у одам қўлларини саватга узатиб, «Мен сен бу емакларни келтирган одамман», дея жавоб беради ҳамда канизакка бир неча оғиз ҳазиломуз сўзларни айтади. Канизак қайтгач, Лайли «Сен унга саватни бердингми?» дея сўрайди. – «Ҳа» дея жавоб беради канизак. Лайли ҳар куни ўз таомларининг катта қисмини Мажнунга жўнатиб туради ва у таомларни ҳар сафар Мажнун билан бир масжидда бекорчиликдан тўхтаган бегона одам қабул қилиб олади. Лайли кунлардан бир кун канизакдан «Сен ҳечам менга у нималар деяётганини ва таомларни қандай еяётгани ҳақида гапирмаётирсан», дея сўраб қолади. Шунда канизак, «У сенга минг-минг раҳматлар йўллаб, таомлар унга жуда ҳам манзур бўлаётганини маълум қилаётир ҳамда у одам билан гаплашиш кишига ҳузур бағишлайди. Сен бир онга ҳам безовта бўлишингга ўрин йўқ. У кундан-кунга тўлишиб бораётир», дея жавоб беради. Шунда Лайли «Менинг Мажнуним ҳеч қачон тўлишмаган ва у ҳеч қачон тўлишишга монандлик билдирмаган ҳамда у доимо ўз хаёли билан банд бўлганлиги сабабли бирор-бир кимсага илтифот кўрсата олмайди ҳам. Ўта ғамгин бўлганидан сўзламайди ҳисоб», дея жавоб беради ва таомларни ўзга бир одамга етказиб берилаётганини гумон қилади. Сўнгра, «У ерда яна бирор бир кимса борми?» дея сўрайди. Канизак «Ҳа, у ерда яна бир одам бор, лекин у менимча телбароққа ўхшайди. У ким келаётир ва ким кетаётир – пайқамайди ҳам. У бирор бир сўзни эшитмайди ҳам ва бирор оғиз гапирмайди ҳам. У сен севган одам бўлиши мумкин эмас», дея жавоб беради. Шунда Лайли, «Менимча, ҳеч шубҳасиз ўша одам Мажнун бўлиши керак. Шу кунгача таомларни у одамга етказмаганинг учун минг афсуслар қиламан. Лекин бунга аниқ ишонч ҳосил қилиш учун бугун сен ликопчага таом ўрнига ханжар қўйгин-да, ўша ҳар куни таом олаётган одамга: «Лайлига касалидан фориқ бўлиши учун сенинг бир неча томчи қонинг керак бўлиб қолди дегин», дея топшириқ бериб юборади. Канизак масжидга борганида у одам катта хурсандчилик билан таомларни олиш учун у томонга шоша боради, лекин ханжарни кўриб ҳайрон бўлиб қолади. Канизакдан Лайлининг шифо топиши учун унинг бир неча томчи қони зарур бўлиб қолганини эшитгач эса, «Йўқ, йўқ. Мен аниқ Мажнун эмасман. Ана у Мажнун. Ундан сўра», дея ўзини ундан олиб қочади. Гангиб қолган канизак Мажнуннинг олдига бориб баланд товуш билан «Лайли шифо топиши учун сенинг бир неча томчи қонинг лозим бўлиб қолди», дейиши билан Мажнун ҳеч бир иккиланмасдан ханжарни қўлига олади-да, «Лайлининг кори-ҳолига менинг қоним керак бўлиб қолганидан қанчалар бахтиёрман. Мабодо Лайли шифо топиши учун жонимни бериш лозим бўлган тақдирда, у ҳам мен томонимдан арзимас бир тортиқ бўлар эди. Мабодо, мен ўз жонимни унга тортиқ қила олганимда эди, оламдаги энг бахтиёр одам бўлар эдим», дея қўлини турли ерларидан кеса бошлайди. «Ошиқ маъшуқаси учун наинки қилмасин, буни ҳеч қачон кўп бўлиб кетди деб билмаган». «Ма ол, бори шу экан», деди Мажнун канизакка ўз қони солинган идишни узатар экан. «Муҳаббат азобдир, лекин ошиқ ҳар қандай азобдан-да юқоридир»…\nАсрлар давомида муҳаббати муҳаббат тимсоли бўлиб куйланиб келаётган Мажнун ва Лайли шоирлар томонидан ўйлаб топилган сиймолар бўлмасдан, ҳақиқатда ҳам яшаб ўтган инсонлардир. Замондошлари томонидан «Лайлининг Мажнуни» тахаллусини олган шоир Қайс ибн аль-Мулаввах шимолий арабларнинг Бану Амир қабиласи фарзанди бўлган. Қатор қадимий араб олимларидан қолган бебаҳо қўлёзмалар Мажнун тахаллусли шоир Қайс ибн ал-Мулаввах ҳақиқатан ҳам яшаб ижод этганидан дарак беради. Мажнун ўз шеърларининг кўпини оғзаки айтиб юрган, баъзан қумларга ёки тошларга битган. Унинг муҳаббати ва шеърларига ошиқ бўлганлар у шеърларнинг кўпининг сақланиб қолишига ва кейинчалик олимлар томонидан оққа кўчирилишига сабаб бўлишган. Лайли ва Мажнун халифа Абд ал-Малик даврида ҳаётининг охирги йилларини ўтказиб, 689 ва 699 йиллар ўртасида фоний оламни тарк этишган. Барча «Лайли ва Мажнун» достонининг асосий қаҳрамонларидан бири бўлган Науфаль ибн Мусахик (706 йил вафот этган) давлат арбоби ва шеърият мухлиси бўлган. Бу далил ҳам «Лайли ва Мажнун» достонларида тарихий ҳақиқат берилганига яққол далилдир.\nМажнун туя қадамига қадамини ростлаб, ҳансираб, жони ҳалщумига тиқилиб, йўл-йўлакай хат ташувчидан илтижо қилиб, Лайлига йўллаётган мактубини баён қилиб борар экан, муҳаббати оҳи алангаси нури билан суғорилган у хат инсоният тарихидаги энг сидқидилдан битилган, ошиқнинг маъшуқасига муҳаббат изҳори бўйича энг сермазмун, энг узун ошиқона мактуб оламга нур каби таралгандир. Асрлар оша ўз акс-садосини бериб аввалига аввалги ўн чақирим масофадаги Мажнуннинг Лайлига бўлган ошиқлиги оҳи баёни Низомий, кейинги ўн чақиримдагиси Деҳлавий, кейинги ўн чақиримдагиси Навоий, яна бир ўн чақирим йўл босгандагиси Жомий, яна бир ўн чақиримдагиси Фузулий, кейинги чақиримдагилари Мактабийлар ёзиб кетган достонлар кўринишида бизларга етиб келмадимикан!? У мактубнинг инсониятга келаётган нурли акс-садоси ҳали-бери адо бўлмас ҳамда келажак авлод ҳам у муҳаббат нури билан суғорилган мислсиз достонлари устида яна минг йиллар давомида қалам тебратарлар ҳамда бу йўлда уларга доимо Низомий, Навоий, Фузулий ва бошқа «Лайли ва Мажнун» муҳаббатини ўзларининг бебаҳо асарларида куйлаган даҳолар пири мададкор бўларлар ва бебаҳо асарлари билан «лаббай», дея жавоб берарлар, дея умидвор бўлиб қоламиз.\nфизика математика фанлари доктори, профессор.\n← Аввалги Аввалги Етти осмон тушунчаси\nКейинги → Кейинги: Ген муҳандислиги келажак тиббиёти имкониятларини кенгайтира оладими?


Душанбеда Тожикистон-Узбекистон бизнес-форуми булиб утади – Дарё уз Янгиликлар\nГлавная / Иктисодиёт / Душанбеда Тожикистон-Узбекистон бизнес-форуми булиб утади\n23.09.2020\tИктисодиёт Comments Off on Душанбеда Тожикистон-Узбекистон бизнес-форуми булиб утади 5 Показы\nДушанбе шахрида 29 сентябрь куни бизнес-форум булиб утади ва унда Тожикистон ва Узбекистон бизнес хамжамиятининг 700дан ортик вакиллари, икки мамлакат бош вазирлари Кохир Расулзода ва Абдулла Арипов иштирок этади.\n«Азия плюс» хабарига кура, Тожикистон ва Узбекистон тадбиркорлари саноат, савдо, туризм сохаларида кушма лойихаларни амалга ошириш масалаларини мухокама килади.\n2019 йилги Тожикистон-Узбекистон бизнес-форуми якунларига кура, Душанбе шахрида 16та хужжат имзоланган булиб, унда товарлар ва хизматларни экспорт ва импорт килиш буйича куп миллионли келишувлар кузда тутилганди. Тожикистон хукумати иктисодий блокидаги манбанинг маълум килишича, жорий йилги бизнес-форум натижаларига кура, куп миллионли шартномалар тузилади. Форум Тожикистон миллий кутубхонаси биносида булиб утади.\nЭслатиб утамиз, 28-29 сентябрь кунлари Душанбе шахрида Тожикистон ва Узбекистон уртасида савдо-иктисодий, ижтимоий-маданий хамкорлик масалалари буйича кушма кумитанинг навбатдаги Мажлиси булиб утади.\nСтатистика агентлиги маълумотларига кура, сунгги беш йил давомида Тожикистон-Узбекистон товар айланмаси карийб 3,6 баравар усди: 2014 йил якунларига кура, 13 миллион доллардан 2019 йилда 362 миллион долларгача.\nБирок коронавирус пандемияси икки давлат уртасидаги савдо хажми пасайишига олиб келди. Тожикистон ва Узбекистон уртасидаги савдо айланмаси жорий йилнинг январь-июль ойларида 2019 йилнинг шу даврига нисбатан 11,3 фоизга камайган. Жорий йилнинг етти ойида икки томонлама товар айланмасининг умумий хажми 148,4 миллион долларни ташкил этади.\nТожикистон махсулотларининг Узбекистонга экспорти 35,1 миллион доллар микдорида булса, Узбекистон бу давлатга 113,3 млн доллар микдорида экспорт килади.\nТожикистон Узбекистонга асосан алюминий, электр энергияси, пахта толаси, руда, цемент, ишлов берилмаган тери, хом ипак, турли матолар, спиртли ичимликлар, гиламлар ва бошкаларни етказиб беради.\nУзбекистондан эса табиий газ, тукимачилик махсулотлари, минерал угитлар, пластмасса, пойабзал, керамик буюмлар, рангли металлар, электр ва механик ускуналар экспорт килинади.\nПред. Россия етти йил ичида биринчи марта мудофаадан кура иктисодиётга купрок маблаг сарфлайди\nСледующая Лукашенко президентлик касамёдини кабул килди. Инаугурация тугрисида расман эълон килинмаганди\nБидъат ва унинг хукми хакида


Бугун АОКАда Коронавирусга қарши кураш штаби аъзоси Севара Убайдуллаева иштирокида брифинг ўтказилди. Брифингда мутахассис аҳолидан тушган саволларга жавоб қайтарди.\nКоронавируснинг енгил даражасида дори воситаларисиз организм касалликни ўзи енгиши мумкинми?\nБундай беморлар касалликни антибиотиклар ва бошка кучли дори воситаларисиз енгишлари мумкин. Бу ҳолатларда шифокорлар тавсияси ва назоратида иммун тизимни қўллаб туриш, шахсий гигиена қоидалари ҳамда карантин талабларига риоя қилиш ўта муҳим ҳисобланади. Шунингдек:\nтомоқни тез-тез турли эритмаларда чайиб туриш, кунига камида 8 марта ;\nС витаминига бой маҳсулотлар: лимон, наъматак, малина чойларни ичиш, болғор қалампири, пиёз ва кўкатлар истеъмол қилиш;\nШу билан бирга, тез-тез нафас гимнастикалари, енгил юриш ва машқларни бажариб туриш тавсия этилади.\nКоронавирус касаллиги кимларга юқмаслиги ҳақида маълумотлар мавжудми?\nБироқ таъкидлаш лозимки, бугунги пандемия даврида инсон ҳаёти давомида бу инфекция билан барибир тўқнашади ва ўшал даврда коронавируснинг касаллик чақириш қобилияти камайган бўлса бу касалликни енгил кечириши мумкин.\nШунингдек, бугунги кунда касалланиб ўтганлар организмида нейтрал антитаначалар ҳосил бўлса, бу инсонларда турғун иммунитет ҳосил бўлиши ва коронавирусга қайта чалинмаслиги тўғрисида Европа олимлари тадқиқотлари натижаси бўйича маълумот берилди.\nФарзандим учун анъанавий таълим олишда дока ниқобдан кўра бир марталик ниқобларни афзал кўринмоқда. мактабда болалар ниқобига спирт билан ишлов бериш мумкинми?\n— Тиббий ниқобларга спирт билан ишлов бермаслик керак, айниқса бир марталик ниқобларга.\nБола мактабда бир марталик ниқобларни спиртли эритма билан ишлов бераман деб қўллари билан ушлаганида қўлларига ва шу ниқоблар қўйилган сатхларда вируслар қолиб кетади. Бу эса шу вақтнинг ўзида мактабдаги бошқа бола организмига вирус тушишини келтириб чиқаради.\nШунингдек, тиббий ниқобларни ички қисмини спирт билан намлаб нафас олганда бир қанча асоратларни, масалан оғиз атрофидаги тери қаватида куйиш, бурун шиллиқ қавати шикастланиши ва ҳид билиш қобилиятининг пасайишини келтириб чиқариши мумкин.


«Ўзбекнефтгаз» МХК Баку шаҳрида 2017 йил 31 май — 3 июнь кунлари бўлиб ўтган «Каспий нефти ва гази — 2017» ХХIV халқаро кўргазмаси ва конференциясида ҳамда VII Каспий халқаро энергетика ва муқобил энергия кўргазмасида фаол иштирок этди.\nКомпаниянинг Ўзбекистон нефтгаз тармоғининг 25-йиллигига бағишланган ва тармоқ фаолиятининг асосий йўналишларини ҳамда мустақиллик йилларидаги муваффақиятлари солномасини акс эттирган ягона стенди ушбу форумнинг барча қатнашчиларида катта қизиқиш уйғотди. Юртимизнинг ягона стендини кўриш мақсадида кўргазмага Озарбайжон Республикаси Президенти Илхам Алиев, Озарбайжон Республикаси Биринчи вице-президенти Мехрибан Алиева, жаҳон нефтгаз индустриясининг етакчи компаниялари раҳбарлари ташриф буюрдилар. Жорий йили соҳа профессионалларининг анъанавий ўзаро манфаатларни билдириш майдонида дунёнинг 30 та мамлакатларидан қарийб 300 та компаниялар жам бўлди.\nКонференцияда «Ўзбекнефтгаз» МХК Бошқаруви Раиси Алишер Султонов тақдимот маърузаси билан чиқди.\nТадбирнинг амалий дастури доирасида «Ўзбекнефтгаз» МХК мутахассислари тақдимот ва музокаралар, В2В форматидаги учрашувларни ўтказдилар, янги мижозларни жалб қилиш имкониятларини, ҳамкорлик муносабатларини мустаҳкамлаш масалаларини муҳокама қилдилар.\nСўнгги ўзгартириш: 05.06.2017 19:05


Ўзбекистонда бензин нархи яна ошиши мумкинHaqida.net\nHome Dunyo Ўзбекистонда бензин нархи яна ошиши мумкин\nЎзбекистонда бензин нархи яна ошиши мумкин\nМанбаларнинг айтишича, истеъмолдаги бензин баҳоси айни пайтдагидан 30-35 фоизга қимматлаши мумкин. Шунингдек, дизель ёқилғиси нархи ҳам ошиши кутилмоқда. Бензин нархида мос равишда ўзгариш юз берса, унинг баҳоси АИ-80 турининг 1 литри учун 3800 сўм (ҳозирда 2800 сўм) этиб белгиланиши мумкин.\nБундай ўзгаришга сентябрь ойида ўтказилган эркин валюта айирбошлаш амалиётига ўтиш сабаб бўлиши мумкин. Негаки, транспорт-логистика учун сарфланаётган аксарият нефть ва нефть маҳсулотлари Ўзбекистонга импорт қилинарди.\nЭндиликда хорижий валюта курсининг барқарор нархга ўзгариши, нефть маҳсулотларига нисбатан тақдим этилган конвертация имтиёзи самарасиз бўлишини англатади. Шу билан нефть ва нефть маҳсулотлари импортида ҳам нарх ўзгариши юз бериши тайин бўлган. Масалага ойдинлик киритиш фақат вақт ва қарорни имзолашда қолган, холос.\nЭслатиб ўтамиз, бензин нархи охирги марта бир йил муқаддам ўзгарганди. 2016 йилнинг 23 октябрида Ўзбекистонда бензин нархи ўртача учдан бирига, 2075 сўмдан 2800 сўмга кўтарилганди.\nБашар Асад инсониятга қарши жиноятларда айбланди\nТуркияда ИШИД тарафдорлари ушланди


Бош саҳифа Ўзбек насри онлайн антологияси Озод Мўъмин Хўжа (1952) (2)\nБугун ўртоғим Рустамнинг туғилган куни экан. У менга қўнғироқ қилиб, кечки пайт уйига ташриф буюришимни сўради. Бирга нишонлайлик, деди у. Кейинги кунларда, январь ойи бўлишига қарамай, ҳаво анча илиб, баҳор шабадалари эса бошлаганди. Аксига олиб, пешиндан сўнг бирдан совуқ тушди давоми…\n«Тўнғич» — пахтакор робот. «Оқ олтин» етиштиришнинг бутун машаққати унинг гарданида. Бир замонлар инсон қора терга тушиб, жазирама иссиқда кетмон билан, кейинроқ трактор ёрдамида қилган ишларни ҳозир у ўз зиммасига олган. Кузда ер ҳайдаса, эрта баҳор пайтида қиш бўйи дам давоми…\nБиринчи учрашув – Нега сиз бунчалик ўзгариб кетдингиз? – сўради у мендан, хомушгина юзимга нигоҳ ташлар экан. – Назаримда ҳамма нарсага бефарқ бўлиб қолгандексиз. Балки мендан кўнглингиз совугандир? Мен унга қуруққина жавоб қилдим. – Йўқ, жонгинам. Мен сени ҳамон севаман. давоми…\nҲозирги замонда нима кўп, одамларнинг бир-бирларидан қарздорликлари кўп. Айтайлик, бир йигит тижоратчи. Унга кимдир тўсатдан арзон нархда харидоргир маҳсулот таклиф қилади. “Тез сотиб ол, эртага бўлмайди. Бугун нақд тўлаб, уни қўлга киритсанг, эртага икки баробар қимматига пуллайсан – зўр фойда давоми…\nБизнинг яшаб турган дунё жуда антиқа-ю, лекин содда ва оддий. Чунки, у сувга асосланган. Сувнинг формуласини биласиз — H₂O. Икки водород ва бир кислород атомлари бирлашмаси. Оламимизда ҳеч бир жонзот йўқки, сувсиз ҳаёт кечира олсин. Бу кимёвий модда танамизнинг 90 давоми…\nҲар бир инсон ўзини ўраб турган муҳитдаги яшаш қоидалари асосида ҳаёт кечиради. Бу – аксиомадир, яъни исбот талаб қилинмайдиган қонундир. Олайлик, биз, агар, ўзга мамлакатга сафар қилсак, у ерда қанчадир кунларни ўтказишимиз лозим бўлса, албатта ўша юртдаги шароитга мослашишга мажбурмиз. давоми…\nҲозир пайтда турғунлик йиллари деб аталган замонда мен илмий-текшириш институтида ишлардим. Физика фанининг ёш олими бўлганим учун, ягона мақсадим – ўз соҳамда кўзга кўринарлик янгилик яратиб, тез орада номзодлик даражасига эришиш эди. Шунинг учун, кундузни кундуз, кечани кеча демай, ўша давоми…\nМен роппа-роса ўн йил қимматбаҳо тошларнинг табиий хусусиятларини ўрганиш билан шуғулландим. Уларни тадқиқ этишда ишлатиладиган, ҳозирги пайтда Иттифоқнинг заргарлик саноатида кенг қўлланилаётган бир қанча асбобларнинг муаллифи ҳам бўлдим. Тадқиқотлар мобайнида қимматбаҳо тошларнинг жуда ажиб хоссалари мавжудлигига, катта ахборот манбаи эканлигига давоми…\n“Ҳазрат Хўжа Муҳаммад Парроннинг қабрлари Бухородаги Тоқи Телпак фурушон остидадир.Бу зоти шариф миршабларнинг пирлари бўлган.” “Икки юз етмиш етти пир” С.Салим Бухорий * * * Бир пайтлар мен Ватанимиз тарихини ўрганиб, унинг ўтмишдаги буюк кишилари ҳақида қизиқиб маълумотлар тўплаб юрар давоми…\n“Во, дариғ! Ҳазрат Сайид Амир Кулолнинг мартабалари онқадар улуғки, бу Маккаю Мадинагача шоён, аммо ўз юртдошлари бундан бехабар!” “Мир Кулол мақоматлари”, Мавлоно Шаҳобиддин Бир пайтлар мен Ватанимиз тарихини ўрганиб, унинг ўтмишдаги буюк кишилари ҳақида қизиқиб маълумотлар тўплаб юрар эдим. Шундай давоми…


Германия туроператорлари Ўзбекистонга инфо-турга келади - Халқ сўзи\nГермания туроператорлари Ўзбекистонга инфо-турга келади\n18:06 17 Январь 2019 Welcome to uzbekistan\nГермания Федератив Республикасида Ўзбекистон Республикаси Туризмни ривожлантириш давлат қўмитаси раиси вазифасини вақтинчалик бажарувчиси Абдулазиз Аккулов ва Мустақил сайёҳлик компаниялари иттифоқи (“Allianz Selbständiger Reiseunternehmer”) президенти Йохен Сцех ўртасида учрашув бўлиб ўтди.\nҚўмита матбуот хизматидан хабар қилишича, унда икки мамлакат ўртасида маданий, илмий, инвестициявий алоқаларни мустаҳкамлаш, айниқса, туризм соҳасида қўшма лойиҳаларни амалга ошириш, сайёҳлар оқимини кўпайтириш масалалари муҳокама қилинган.\nМустақил сайёҳлик компаниялари иттифоқи соҳадаги энг йирик тузилмалардан бири ҳисобланади. Ҳозирги кунда унинг таркибида 500 дан ортиқ компаниялар бор. Шундан 200 таси туроператор, яна шунчаси саёҳат агентлиги, 100 таси эса медиа ташкилотдир.\nШу боис юртимизда Германия давлати фуқаролари учун визасиз режим жорий этилганлигини иттифоқ президенти зўр мамнуният билан эътироф этди. Туроператорларни Ўзбекистонга инфо-турга юбориш, сайёҳлик каталогларини Ўзбекистоннинг туристик салоҳияти ҳақидаги маълумотлар билан бойитиш, шунингдек, туризм индустриясидаги бошқа янгиликларни тақдим этиш мўлжалланмоқда.\nУчрашув сўнгида икки томонлама ҳамкорликни кенгайтириш мақсадида туроператорлар ўртасида B2B форматида мулоқотлар ўтказиш, юртимизга ташриф буюрадиган сайёҳлик ташкилотлари рўйхатини шакллантириш ва бошқа ташкилий масалаларда келишувларга эришилган.


Байден республикачи сенаторлар билан COVID-19 ёрдам пакетини муҳокама қилди\n25 май 2022, Тошкент вақти: 04:55\nБайден демократлар таклиф қилаётган 1,9 триллион долларлик ёрдам пакетини маъқуллаш тарафдори.\n1 февраль куни президент Жо Байден ва бир гуруҳ республикачи сенаторлар Оқ уйда йиғин ўтказиб, COVID-19 ёрдам пакетини муҳокама қилдилар. Аммо, кутилганидек, тарафлар келишувга эриша олмади.\nБайден демократлар таклиф қилаётган 1,9 триллион долларлик ёрдам пакетини маъқуллаш тарафдори. 10 нафар республикачи сенатордан иборат гуруҳ 618 миллиард доллар қийматга эга ёрдам пакетини жорий қилиш тарафдори.\nМузокараларда қатнашган сенатор Сьюзен Коллинз учрашувни «очиқ ва жуда фойдали» деб таърифлади. Унинг сўзларига кўра, музокаралар давом этади.\nОқ уй музокараларни «самарали» деб атади, аммо Байден сенаторларнинг режаси етарли эмаслигини айтди.\n1 февраль куни Сенат ва Намояндалар палатасидаги демократлар лозим бўлса, республикачилар қўлловисиз 1,9 триллион долларлик ёрдам лойиҳаси қабул қилинишини айтдилар.


Виллиан «Челси» билан хайрлашди\n«Челси»нинг бразилиялик ҳужумкор яримҳимоячиси Лондон клуби билан хайрлашганини эълон қилди.\n«Ажойиб ўтган етти йил. 2013 йилнинг август ойида «Челси»дан таклиф тушганида айнан ушбу жамоага ўтишим кераклигини ҳис қилганман. Ҳозирга келиб ушбу қарорим тўғри бўлганлигига аминман. Бу ерда энг бахтли, энг аламли ва энг ҳаяжонли дамларни ўтказдим. Аммо ҳеч қачон зерикарли бўлмаган. Айнан ушбу жамоада мен яхши инсон сифатида ўсдим.\nБугун эса яна олдинга ҳаракат қилиш вақти келди. Жамоадаги барчани соғиниб қоламан. Менга отадек муносабатда бўлган клуб ходимларидан миннатдорман, мухлисларни ҳам соғиниб қоламан. Бу клубда ҳар доим бор куч ва имкониятимни ишга солганим, ишимга виждонан ёндашганим боис жамоани бошимни баланд тутиб тарк этаман», - дея ёзади бразилиялик футболчи «инстаграм»даги саҳифасида.\nАввалроқ, Виллианнинг «Арсенал» клуби билан 3 йиллик шартнома борасида келишувга эришгани ҳақида хабар тарқалган эди.


Айрим диёнатсизлар ҳақида - 10 Января 2010 - ХИМОЯЧИ\nПятница, 20-09-18, 07:33\nГлавная » 2010 » Январь » 10 » Айрим диёнатсизлар ҳақида\nАйрим диёнатсизлар ҳақида\nМени бир ёмон одатим бор: Босқинчилик, зўравонлик, инсофсизлик, бировни ҳақига кўз олайтираётган ёки бировни ҳақорат қилаётган, порахўрлик қилаётган одамларни кўрсам индамай ўтиб кета олмайман. Шартта ўша зўравонлик, босқинчилик қилаётган жиноятчиларни ҳар қандай йўл билан бўлмасин тўхтатишга, бировни камситаётган одамни тартибга чақиришга уринаман.\nАммо буларни ичида энг қийин иш – бу қайсидир зўравонни тўхтатиш эмас балки диёнатсиз одамни инсофга чақиришдир.\n"Билганини қилишмайдими. Сизга нима?” деб эътироз билдириши мумкин айримлар. Агар мен ҳам "Мена нима!” деб бошқалар қатори бу нарсага эътибор бермай, кўзимни чиртта юмиб ўтиб кетаверсам, у ёғи қандоқ бўлади? Яъни, мен индамасам, сиз индамасангиз, у индамаса, бунақа оқу қорани, яхшилигу ёмонликни ажратиш дегандек азалий курашнинг дабдаласи чиқмайдими?\n- Ислом Каримов мард инсон эмиш;\n- Ислом ака шунақанги кучли, нигоҳлари ўткир сиёсатчи эмиш;\n- Бу малайнинг ўзига ўхшаган кўр ва ғўр афғонистонлик дўстини гапи бўйича нима эмиш, биз Каримовнинг қадрига етмаётган эканмиз ва ҳали бундан пушаймон қиларканмиз бизлар;\n- Ислом Каримовга ҳали ҳақиқий баҳони тарих берар эмиш;\n- у киши тарихда мустақил Ўзбекистоннинг биринчи Президенти сифатида ўзининг муносиб ўрнига эга эмиш;\n- Ислом Каримов яратган мактаб, у киши пойдевор солган давлат ва у кишининг мустақиллик ғоялари ҳали узоқ йиллар яшаб қолар эмиш.\nМени бошқа айтадиган гапим йўқ. Тушунганлар ўз баҳоларини берадилар − ББСининг ўзбек бўлими ходимларига ҳам, "Президент”нинг эркатойига ҳам.\nПросмотров: 1178 | Добавил: himoyachi | Рейтинг: 0.0/0


ҚИРҒИЗИСТОН ҲАҚИҚАТЧИСИНИНГ ИСЛОҲОТЛАР РЕЖАСИ\n26 феврал 2021, Тошкент вақти: 23:41\n"Ҳақиқатчи" сўзи ташбеҳ эмас. Бу - Қирғизистон Республикаси Омбудсменининг расмий номи. Ҳақиқатчи Турсунбой Бакир ўғлининг яқинда бир қатор қамоқхоналардаги аҳвол билан танишиб чиққани тўғрисида ҳикоя қилган эдик.\nҲақиқатчи идорасидан олинган маълумотларга қараганда, бир йилда бу идорага 14 мингдан зиёд фуқаро ариза билан мурожаат қилган.\nМана шу аризалар ҳамда жазони ўташ муассасаларида ўтказган текширувларига асосланиб, Ҳақиқатчи куни кеча Президент Ақаевга мурожаат қилган. Мурожаатномада суд тизимини, ҳуқуқ-тартибот органларини ислоҳ қилиш бўйича бир қатор таклифлар киритилган.\nОзодлик радиоси Бишкекдаги мухбирининг хабар қилишича, ҳужжатда халқнинг судларга ишончи йўқолиб бораётгани таъкидланган. Аҳволни яхшилаш учун эса, судьяларни тайинлашда маҳаллий ҳокимият, Ҳақиқатчи, Бош прокурорнинг фикрини инобатга олиш, маслаҳатчилар судини жорий этиш, биринчи марта судланаётганлар ҳамда оғир жиноят содир этмаганларга озодликдан маҳрум этиш билан боғлиқ бўлмаган жазо белгилаш таклиф этилган.\nҲақиқатчи мурожаатномасида ўлим жазосига маҳкум этилган маҳбуслар аҳволи оғирлигича қолаётганлиги билдирилган. Шу кунда Иссиқота туманида қурилаётган қамоқхонани тезроқ битириб, маҳкумларнинг ҳаммасини ўша ерга йиғиш, унгача эса, ўлим жазоси белгилашни тўхтатиб туриш, бунинг ўрнига умрбод қамоқ жазоси белгилаш таклиф этилган.\nҚирғизистон Республикаси Омбудсмени Турсунбой Бакир ўғли Президент Ақаевга йўллаган мурожаатномасида Ҳокимият-Мухолифат масаласида ҳам ўз таклифларини билдирган. Ахси фожеасида қурбон бўлганлар хотирасига ҳар йили 9 мартдан 15 мартгача ҳокимият ва мухолифат ўртасида Ахсида спорт мусобақалари ўтказиб туришни таклиф қилган Ҳақиқатчи.\nҲужжатнинг каттагина қисми республика Ички ишлар вазирлигида ислоҳотлар ўтказиш масалаларига бағишланган. Ҳақиқатчи милиция ходимларини жамоатчилик вакиллари иштирокида аттестациядан ўтказишни, ҳибсдагиларни қийнаган ходимларга нисбатан жиноят иши очишни таклиф қилади.\nҚирғизистон Республикасининг Инсон ҳуқуқлари бўйича махсус вакили Турсунбой Бакир ўғлининг таклифлари, жумладан ички ишлар тизимида ислоҳотлар ўтказиш таклифи қатор таҳлилчилар фикрича, минтақа мамлакатларида ўз ечимини кутиб ётган муаммолардан биридир.\n"Сулаймон нури" нодавлат ташкилоти лидери Содиқжон Маҳмудов ҳам республика ҳуқуқ-тартибот тизимида ислоҳот ўтказиш шу куннинг талаби, биринчи навбатда ходимлар масаласини ҳал қилиш лозим, деб ҳисоблайди.\nЕвропада Хавфсизлик ва Ҳамкорлик ташкилотининг Ички Ишлар вазирлигида ислоҳот ўтказиш бўйича Миллий ходими Шамшибек Мамировнинг фикрича, Ҳақиқатчи илгари сураётган таклифлар милиция органларини соғломлаштириш учун етарли эмас.\n- Менимча, аттестация ўтказиш билан иш битмайди. Ички Ишлар вазирлиги низомига ходимларни ишга танлов асосида олиш тўғрисидага меъёрни киритиб қўйиш керак, - дейди Шамшибек Мамиров.


HRW: Холжигитов зудлик билан озод қилиниши керак\nҲибсда қолаётган 63 ёшли Норбой Холжигитовнинг соғлиғи жиддий ёмонлашгани айтилмоқда.\nHuman Rights Watch ташкилоти Ўзбекистон ҳукуматини ҳуқуқ фаоли Норбой Холжигитовнинг соғлиги оғирлиги боис уни зудлик билан озод қилишга чақирди.\nHuman Rights Watch 22 июн куни эълон қилган баёнотда айтилишича, ҳуқуқ фаоли Норбой Холжигитовнинг соғлиғи жиддий оғирлашган. Ташкилот қанд касаллиги билан оғриган ҳуқуқ фаоли адолатсиз равишда қамоққа ташлангани ва расмий Тошкентни уни зудлик билан озод қилишга чақирди.\nHRW Европа Иттифоқи вакиллари жорий йил 23-24 июн кунлари Тошкентда Ўзбекистон ҳукумати билан инсон ҳуқуқлари борасида ўтказадиган сўзлашувларида Холжигитовнинг тақдирини кун тартибидаги асосий масала сифатида кўтариши лозимлигини таъкидлади.\nHRW баёнотида Норбой Холжигитовнинг қанд касаллиги билан оғриётгани унинг оёғининг тиззадан пастки қисмида гангрена бошлангани ҳақида ёзди.\nНорбой Холжигитовнинг ўғли Ҳаётилланинг айтишича, отасининг соғлиги ёмонлашгани боис уни жорий йил 1 май куни Тошкентдаги маҳбуслар шифохонаси – "Сангород"га ўтказишган.\nҲаётиллага кўра, айни пайтда отасининг аҳволи ниҳоятда оғир.\n- Отам қамоқхонадан чиқаринглар деган энди. Уни чиқаришни имкони йўқ. Даволатаяпмизда шу ерда. Сангородда. Сахари баланд. 14/6 бўлибди. Яна бронхит астма бошланаяпти экан. Кейин қовуқ тарафда без пайдо бўлган. Простата безлари шамоллаганми, шу таъсир қилганми қўллари уюшиб туради. Оëқ тиззагача кўкарган. Бориб тиш қўйдирдим ўзим. Тиши йўқ эдида. Началникнинг олдига кириб, рухсат олиб ташқаридан тиш ясатиб олиб кириб бердимда,- деди Ҳаётилла.\n- Ҳозирги пайтда Норбой Холжигитовнинг аҳволи ҳақиқатан жуда оғир. Оëқлари ишламай қолган, кўкариб кетган, умуман қандли диабет, кўзлари кўрмай қолган. Шунақанги ниҳоятда қийин аҳволда. Норбой Холжигитов 10 йилга қамалган бўлса, “қамоқда қийноқларга тутилиши керак, ноинсоний таҳқирлашларга дучор бўлиши керак” деган ҳукм йўқ у ерда. Демак, шунақа муносабатда бўлган одамларни Ўзбекистон ҳукумати жазолаши керак. Афсуски, уларни жазоламаяпти ҳам. Норбой Холжигитов аллақачон қамоқдан чиқарилиши керак эди. Умуман қамалмаслиги керак эди. Аслида бизнинг кўп аъзоларимизга нисбатан шунақа қийноқлар қўланилаяпти. Мана Алишер Кароматовнинг аҳволи ниҳоятда оғир. Ҳабибулло Оқпўлатовнинг аҳволи ниҳоятда оғир. Андижон воқеаларидан кейин бизнинг 25 аъзомиз қамалган. Ҳозирги пайтда 11та аъзомиз қамоқда ëтибди. Жуда кўплари мана шунақа қийноқларга, таҳқирлашларга дучор бўлаяпти. Норбой Холжигитовни қамоқдан чиқарилиши керак деб ҳисоблаймиз. Унга нисбатан қийноқлар қўллайдиган, таҳқирлайдиган одамларнинг ҳаммаси жазоланиши керак,- деди Абдужалил Бойматов.


Экстремистик ташкилотларга қўшилишда айбланган ва қидирувда бўлган навгилемликларнинг суратлари, 24 апрель. (Негматулло Мирсаидов)\nХЎЖАНД, Тожикистон – Тожикистонлик оиланинг «Ислом давлатига» қўшилишга уриниши жамоатчиликни ларзага келтирди ва маҳаллий расмийларни хавотирга солди.\n2017 йилнинг март ойида Сўғд вилояти, Исфара туманининг Навгилем қишлоғида истиқомат қилувчи Насриддиновлар оиласи аъзолари Сурияга бориб, ИД сафига қўшилишга ҳаракат қилганлар, дейилади апрель ойида чиқарилган суд қарорида.\nОиланинг бир аъзоси – Замирахон Насриддинова ҳомиладор бўлгани сабабли бу ишни амалга ошира олмаган. Оиланинг 28 аъзоси Қозоғистоннинг Олмаота шаҳридан Туркиянинг Истамбул шаҳрига учиб кетишган. У ердан эса улар Сурия билан чегарадош Туркиянинг Ҳатай вилоятига етиб олганлар ва учта йўловчи машинада чегарани кесиб ўтишга уринганлар.\nТуркия ҳуқуқ-тартибот идоралари машиналардан бирини тўхтатиб, ундаги 9 кишини Тожикистонга қайтариб юборишган.\nСудья Фируза Аҳмадзода Насриддиновлар оиласининг тўққиз аъзосига белгиланган жазо ҳукмини ўқиб эшиттирмоқда, 18апрель, Хўжанд. (Масум Муҳаммадражаб)\nЗамирахон Насриддинованинг Навгилемдаги уйи, 24 апрель. У ҳомиладор бўлгани сабабли 2017 йилнинг март ойида Сурияга кета олмаган ягона оила аъзоси. (Негматулло Мирсаидов)\nАммо, Насриддиновлар оиласининг қолган 19 аъзоси Суриянинг Идлиб вилоятига етиб олган, деб хабар беради экстрадиция қилинганлар устидан маҳкамани олиб борган Хўжанддаги Сўғд вилояти суди.\nАпрель ойида суд ушбу гуруҳдан бўлган 3 эркак ва 4 нафар аёлни 12-17 йилга озодликдан маҳрум қилиш ҳақида ҳукм чиқарган эди.\nТожикистон Олий суди ҳукмни ўз кучида қолдирди, деб хабар берди ишни олиб борган судья Фируза Аҳмадзода 10 апрель куни журналистларга.\nГуруҳ ташкилотчиси ва унинг маънавий раҳнамоси бўлган 47 яшар Баҳодур Насриддинов 17 йилга озодликдан маҳрум этилган. Унинг онаси Мавлуда Насриддинова ва гуруҳнинг бошқа 3 нафар аёл аъзоси Фарзона Насриддинова ҳамда Мушоҳира ва Шохина Нуруллоеваларга 12 йиллик қамоқ жазоси берилди.\nҲайдархон Насриддинов ва Насруллохон Абдувалиевларга эса 12 йилу 6 ойлик қамоқ муддати белгиланган.\nҚўлга олинганлардан икки нафар аёлга жазо тайинланмаган. Балоғатга етмаган Маърифат Насриддинова мактаб ўқувчиси бўлиб, келаси йил уни тугаллаши кутилмоқда. Айни дамда у Навгилемда бувиси билан яшайди, Шохида Нуруллоева эса руҳий бетоб эканлиги сабабли жазодан озод қилинган.\n«Ҳукм оғир, аммо ўта адолатли. Жазо ўринли», деди Аҳмадзода Карвонсарой нашрига.\nЭркаклар Хўжанддаги ахлоқ тузатиш колониясига юборилганлар.\nТўрт нафар аёл «Нурекдаги аёллар колониясига юборилади», деди Баҳодур Насриддиновнинг тоғаси Сафо Иномов Карвонсарой нашрига.\nИД «заҳарлаган» одамлар\nИномов жиянининг қачон ва қандай қилиб ИД мафкураси билан «заҳарланганидан» таажжубда эканлигини айтади.\n«У дунёвий одам эди. «РоғунГЭСстрой» корхоналаридан бирида бош ҳисобчи бўлиб ишларди. Ажойиб фарзандлари бор эди. Уларнинг кўпчилиги олимпиадаларда ғолиб бўлган», дейди у.\n«Айбланувчиларнинг бирортаси ҳам тергов билан ҳамкорликка рози бўлмади ва бошқа оила аъзоларини ўз ватанига қайтариш йўлида ҳуқуқ-тартибот идораларига ёрдам бермади», деди прокурор Рауфхон Алиев.\n«Бу уларнинг ўзлари танлаган йўлдан, экстремистик мафкурадан воз кечиш нияти йўқлигини ва ўз ихтиёри билан Сурияга бориб, ИД сафига қўшилиш ниятида бўлганликларини англатади», деди у Карвонсаройга.\nНасриддиновлар воқеаси бутун туманни, айниқса, 40 минг кишилик аҳолига эга Навгилемни – Исфара туманидаги аҳоли энг зич жойлашган қишлоқни ларзага солди.\nЖамоат (маҳаллий бошқарув органи) маълумотларига кўра, ҳозирги кунда қишлоқ аҳолисидан бўлган жами 38 киши қидирувда бўлиб, улар тақиқланган диний-экстремистик ташкилотларга алоқадорлик ёки уларнинг фаолиятида иштирок этганликда гумон қилинмоқда.\nУларнинг айримлари Сурияда экани тахмин қилинмоқда. 38 гумондорнинг ярми Насриддиновлар оиласи аъзоларидир.\n«Улар (экстремистлар) иш услубларини ўзгартирдилар, яширин фаолият олиб боришни ўргандилар. Шундай экан, биз огоҳликни кучайтиришимиз зарур, дейди маҳаллий бошқарув органи бўлмиш жамоат ходими Дилмурод Азизов Карвонсаройга.\nНасриддиновлар билан боғлиқ воқеа ўтган ой ИД тарафидан амалга оширилгани айтилган хорижлик сайёҳларга қарши ҳалокатли ҳужумдан бироз аввалроқ юз берган эди.\n29 июль куни Душанбедан 100 км узоқликдаги Данғара туманида қуролланган шахслар ўз автомобиллари билан бир гуруҳ хорижий велосайёҳларни уриб, машинадан чиққанлар ва сайёҳлардан 4 нафарини – икки америкалик, бир Швейцария ва бир Голландия фуқаросини пичоқлаб ўлдирганлар. Яна 2 велосипедчини жароҳатлаганлар.\nУшбу воқеа ортидан Тожикистон ҳуқуқ-тартибот идоралари ҳужум гумондорларидан тўрт нафарини ўлдириб, уларнинг раҳбари деб тахмин қилинган Ҳусайн Абдусамадовни ҳибсга олган.


Душанбеда ШҲТ саммити бошланади\nБир неча кундан сўнг Душанбе шаҳрида Шанхай ҳамкорлик ташкилотининг навбатдаги саккизинчи саммити бошланади. Унда асосий мавзу Жанубий Осетия масаласи бўлиши кутилмоқда.\nТаҳлилчилар Абхазия ва Жанубий Осетия мустақиллиги Марказий Осиё давлатлари томонидан эътироф этилиши ўзи учун аҳамиятли бўлган Россиянинг бу борадаги муҳим баёноти айнан Душанбе шаҳрида эълон қилинишини айтмоқда.\n“Россия ҳукумати фурсатдан фойдаланиб, Грузиянинг икки исёнкор ўлкаси – Абхазия ва Жанубий Осетия мустақиллиги ташкилотга аъзо давлатлар томонидан тан олиниши масаласини кўндаланг қилиб қўяди. Энг муҳими, ШҲТга аъзо Хитой ҳам бу таклифни қувватлаши Россия учун жуда муҳим ва Россиянинг асл мақсади ҳам шу”,- деди Тожикистон демократик партиясининг Маҳмадрўзи Искандаров қаноти раиси ўринбосари Раҳматулло Валиев.\nУ Хитой Россиянинг таклифини қандай қабул қилиши ҳозирча қоронғу экани, аммо Марказий Осиё давлатлари бу таклифни қувватлашига шубҳа йўқлигини билдирди.\nТожикистон Социал демократик партияси вакили Шокиржон Ҳакимов эса Душанбе саммитининг яна бир асосий мавзуси Эроннинг ШҲТ аъзолигига қабул қилиниши масаласи бўлишини маълум қилди.\n“АҚШ таҳдидидан қутулиш йўлларини қидираётган Эрон ШҲТга аъзо бўлишни жуда истаса-да, ўйлашимча, бу Россия ва Хитой томонидан қўллаб-қувватланмайди. Чунки бу давлатлар билан АҚШ ва ЕИ ўртасида айрим зиддиятлар бўлишига қарамай, улар ўзаро муносабатларни сақлаб қолишни истайди. Эроннинг ШҲТга қабул қилиниши эса ташкилот учун кўплаб муаммолар туғдиради”,- деди Ш.Ҳакимов.\nБир гуруҳ таҳлилчилар эса ШҲТ саммитида аъзо давлатлар ташкилот фаолиятини ривожлантириш мақсадида ўзаро мавжуд ижтимоий ҳамда иқтисодий муаммоларни ҳал этишдан манфаатдорлигини таъкидламоқда.\n“Ўзбекистон ва Тожикистон ўртасида мавжуд виза масаласининг тезроқ ҳал этилиши МО давлатлари ўртасидаги ўзаро олди-берди учун муҳим ҳисобланади. Бу муаммони ижобий ҳал қилиш масаласи саммитнинг асосий мавзуси бўлиши турган гап”,- дейди мустақил таҳлилчи Маҳди Собир.\nТожикистон Ташқи ишлар вазирлигининг билдиришича, саммит ишини дунёнинг кўплаб мамлакатларидан 700дан ортиқ журналист кузатиб боради.


Коронавирус аниқланган Шофиркон ва Избоскан туманлари нега «қизил» тоифага киритилмади?\nРеспублика махсус комиссияси коронавирус тарқалганлик даражасига кўра «қизил», «сариқ» ва «яшил» тоифага кирувчи туманлар (шаҳарлар) рўйхатини эълон қилди.\nРўйхатда Бухоро вилояти Шофиркон тумани ҳамда Андижон вилояти Избоскан туманлари «яшил» тоифага киритилганини кўриш мумкин. Ваҳоланки, Избосканда 23 май куни коронавирус аниқланган. Россиядан келган избосканлик халқаро юк ташувчи ҳайдовчи коронавирусга тест топшириб натижасини кутмай карантин қоидасини бузган ҳолда уйига кетиб қолган. Ҳайдовчи кетгач, у топширган тест натижаси мусбат чиққан (яъни вирус аниқланган).\nОқибатда коронавирус юқтирган ҳайдовчи билан мулоқотда бўлган 100 нафарга яқин фуқаро карантинга олинган. Избосканлик ҳайдовчида вирус аниқланганидан икки кун ўтиб эса туманда «Соғлом ҳаёт учун 5 000 қадам» шиори остида оммавий тадбир ўтказилган. Унинг иштирокчилари «Уйда қолинг» деган баннерларни ҳам кўтариб олишганди. 23 май куни коронавирус аниқланган Избоскан туманининг нега ҳамон «яшил» ҳудуд бўлиб тургани ҳақида маълумот берилмаган.\nЎз навбатида Бухоро вилояти Шофиркон тумани ҳам «яшил» ҳудудлар орасида бўлиб тургани кўпчиликни ажаблантирди. Чунки 27 май куни бу туманда яшовчи бир оиланинг 7 нафар аъзосида коронавирус аниқланган. Республика махсус комиссияси эса Шофиркон туманини «яшил» ҳудуд сифатида кўрсатган.\nБухоро вилояти ҳокимлиги бу борада муносабат билдирди. Маълум бўлишича, Шофирконни «қизил» ҳудудга киритиш борасида «таклиф берилган ва яқин орада бу борада махсус комиссия қарори қабул қилиниши кутилмоқда».\n«Шуни маълум қиламизки, жорий йилнинг 27 май куни Шофиркон туманида коронавирус инфекциясига чалинган беморлар аниқлангани сабаб эпидемияга қарши кураш талабларидан келиб чиқиб, вилоят ҳокимлиги томонидан мазкур туманни «яшил» ҳудуддан «қизил» ҳудудга, Навоий вилоятида ҳам касаллик ўчоғи мавжудлигини инобатга олиб унга ёндош бўлган Ғиждувон ҳамда Когон туманларини «яшил» ҳудуддан «сариқ» ҳудудга ўтказилиши юзасидан таклиф киритилди. Яқин орада бу бўйича ҳукумат комиссияси қарори қабул қилиниши кўзда тутилган», дейилган баёнотда.\nМаълумот учун, «яшил» тоифасидаги туманлар (шаҳарлар) коронавирус тарқалиш хавфи паст ҳудудлар ҳисобланади. Коронавирус аниқланган ҳудудлар эса автоматик тарзда вирус юқиш хавфи юқори бўлган «қизил» ҳудудлар қаторига кириши керак. Аммо маълум бўлишича, Ўзбекистонда ҳудудларнинг бу борадаги статуси фақат махсус комиссия қарори билан ўзгартирилади. Чунки 23 май куни вирус аниқланган Избоскан, 27 майда вирус аниқланган Шофиркон туманлари махсус комиссия баёнотида ҳамон «яшил» тоифада турибди.\nҚишлоқдаги “Лувр”: Избосканнинг оддий мактабидаги бебаҳо экспонатларга эга музей\nКалашников автоматини 5 сонияда соча оладиган андижонлик қиз\nШофирконга яна банкир ҳоким бўлди


Ўзбек мигрантлари Москва саҳнасида\nВсеволод Лисовский спектал орқали "мигрантлар ҳам сиз каби инсон¸ бу инсонларни тушунинг" деган муждани бермоқдамиз¸ дейди.\nМосквадаги DOC театрида ўзбек мигрантлари ҳақидаги саҳна асари намойиш қилинмоқда. Режиссер Всеволод Лисовский саҳналаштирган бу спектаклдаги ролларни Москвада меҳнат қилаётган ўзбек муҳожирлари ижро қилмоқда.\nРежисер Всеволод Лисовский Озодлик билан суҳбатда¸ мигрантлар Россия воқелигининг ажралмас қисмига айлангани боис¸ улар ҳаëтига қизиқиш ортганини айтади:\n- Мигрантлар атрофимизда бирдан пайдо бўлди. Худди кўчки ëки сел каби. Туб аҳоли бу мигрантлар оқимига руҳан тайëр эмас эди. Шу боис туб аҳоли зеҳниятида мигрантларга ëвқараш мавжуд. Биз спектакл ëрдамида мигрантлар борасида оз бўлса ижобий таассурот яратишга уриняпмиз, дейди Всеволод Лисовский.\nМигрант ҳақида баллада\nМосквадаги DOC театрида намойиш қилинаëтган спектакл “Мигрантлар ҳақида баллада” деб аталади.\nСпектаклдаги ўзбек мигранти ролини Фарғонадан келиб Москвада ишлаëтган Анвар Юсупов ижро қилмоқда.\n34 яшар Анвар уй-жой таъмир қиладиган уста. Москвадаги қурилишларда бошқа ўзбеклар қатори ишлайди.\nБундан икки йил олдин Москвадаги тақирбош миллатчилар ҳужумига учраган.\nТақирбошлардан ўзини мудофаа қилган Анвар улардан бирини қаттиқроқ уриб қўйгани учун қамалиб кетишига оз қолган.\nАнварнинг бошидан кечирганлари Россия матбуотида ëритилди.\nАнварнинг муҳожир ҳаëти билан танишган театр арбоби Всеволод Лисовский уни ўз спектаклида рол ўйнашга таклиф қилди.\nОзодлик билан суҳбатда Анвар театрда ҳеч бир зўриқишсиз рол ижро этаëтганини айтади:\n- Мен ғурбатдаги ҳаëтим ҳақида саҳнадан туриб ҳикоя қиляпман. Менинг бу оддий ҳикояларимни залдаги томошабинлар қизиқиб эшитяпти. Спектакл тугаб¸ ташқарига чиққанимда ҳам томошабинлар ўраб олиб саволга тутмоқда¸ дейди муҳожирликда актерга айланган Анвар Юсупов.\nСуҳбатдошга кўра¸ туб аҳоли зеҳниятидаги мигрантлар ҳақидаги қоронғу фикрларга ойдинлик киритиш спектакл боис осон кечмоқда.\nРежиссер Всеволод Лисовский, Озодлик билан суҳбатда, мигрантларга полициянинг кўча-кўйда таҳқирли муносабати очиқ осмон остидаги театр томошасини эслатишини таъкидлади.\nАнвар Юсупов шу пайтгача театр саҳнасидан айтиб келган гапларини “Дождь” телеканалининг миллионлаган аудиториясига айтиш имконига эга бўлди.\nЎтган ойда Москвада ўтказилган махсус рейд давомида қўлга олинган юзлаб марказий-осиëлик муҳожир¸ этап қилинаëтган хавфли маҳбус асир олинган душман каби¸ бир-бирининг елкасига қўли қўйдирилган ҳолда шаҳар кўчалари бўйлаб намойишкорона олиб ўтилгани тасвирланган видео Интернетда пайдо бўлди.\nМосквадаги мигрант “овлаш” амалиёти акс этган видеотасвир Facebook ижтимоий тармоғига қўйилиши билан жиддий мунозарага сабаб бўлди.\nРоссия блоггерлари бу “томоша”ни “Россия ҳукуматининг шармандалиги!” деб таснифлашди.\nТаниқли журналист Леонид Парфенов “Дождь” телеканалида бу “шармандалик” ҳақида кўрсатув ҳозирлаганида DOC театрининг мигрант актери Анвар Юсуповни студияга таклиф қилди.\nАнвар Юсупов шу пайтгача 250 нафар театр томошабинига айтиб келган гапларини энди “Дождь” телеканалининг миллионлаган аудиториясига айтиш имконига эга бўлди.\nОзодлик билан суҳбатда Анвар Юсупов россияликлар зеҳниятида шаклланган “ëвуз ниятли гастарбайтер” тимсолини ижобий тарафга ўзгартириш йўлида¸ бу каби кўрсатувларнинг роли катта эканини урғулади.\nШвейцариянинг Базел ва Германиянинг Берлин шаҳарларидаги ҳайвонот боғларида 1936 йилга қадар АҚШ ва Африкадан келтирилган ҳиндулар ва қора танлилар намойиш қилинган.\nҲайвонот боғига келган оқ танли аҳоли сим тўр орқасидаги бани одам авлодини чипта олиб томоша қилган.\nРежиссер Всеволод Лисовский, Озодлик билан суҳбатда¸ Россия туб аҳолисининг мигрантларга муносабати 1936 йил Базел ҳайвонот боғидаги манзарага ўхшашини айтади:\n- Уй бекалари болаларини "яхши ўқимасанг, мигрант бўласан" деб қўрқитишади. Телеканалларда мигрантлар олабўжи қилиб кўрсатилади. Бу ҳақиқатда, 1936 йилги Базел ҳайвонот боғида қора танлиларни томоша қилиш манзарасига менгзайди. Лекин бизнинг спектаклимиз олдига қўйган мақсад бошқа. Биз "мигрантлар ҳам сиз каби инсон¸ бу инсонларни тушунинг" деган муждани бермоқдамиз¸ дейди суҳбатдош.\nDOC театри- мигрантлар минбари\nҲужжатли асарларни саҳналаштиришга ихтисослашган DOC театри 2002 йилда москвалик драматурглар Михаил Угаров, Елена Гремина ва Александр Родионов тарафидан ташкил қилинган.\nБу театр Москвадаги нодавлат, нотижорат ва мустақил саҳна майдони сифатида ном чиқарган.\nМосквадаги бошқа театрлардан фарқли тарзда DOC театри жамиятдаги ижтимоий муаммоларни журналистикага энг яқин тарзда талқин қилиши айтилади.\nЎтган ой DOC театрида асли ўзбекистонлик ижодкор Талғат Баталов “Ўзбек” деган моноспектаклни томошабинларга ҳавола қилган эди.\nШу кунларда намойиш қилинаëтган “Мигрантлар ҳақида баллада” спектакли “Ўзбек” спектаклида кўтарилган мавзунинг узвий давоми сифатида кўрилади.\nҲар иккала спектаклда ўзбек мардикорларининг ғам-ғуссали кечмишлари экс этган.


Видео: Кўриниши Mercedes AMG’га ўхшайдиган Қўқон электромобиллари - Daryo\n14:43, 24.09.2019 127797\nВидео: Кўриниши Mercedes AMG’га ўхшайдиган Қўқон электромобиллари\nБлогер Алан Енилеев Ўзбекистонда ишлаб чиқарилиши кутилаётган электромобилни синовдан ўтказди. У тегишли видеороликни YouTube’даги каналида эълон қилган. Видеонинг нусхасини Mover’да ҳам томоша қилиш мумкин, деб хабар бермоқда Spot.\nРоликдаги автомобиллар Президент Шавкат Мирзиёевнинг Қўқонга ташрифи давомида намойиш этилган машиналарга (орқа томонидан) ўхшайди. Ўшанда Президент электромобилларнинг иқтисодий самарадорлигига алоҳида эътибор қаратган эди.\nХитойнинг Silk Road Company компанияси билан ҳамкорликда амалга оширилаётган лойиҳанинг умумий қиймати 30 миллион доллар бўлиб, шундан 24 миллион доллари хорижий инвестициядир.\nДастлабки ҳисоб-китобларга кўра, Қўқонда ишлаб чиқарилиши кутилаётган ушбу электромобилларнинг тахминан нархи 3 минг доллар атрофида бўлади. Биринчи йилда 2 минг дона машина чиқариш режалаштирилган.\nУшбу электромобил бир марта тўлиқ қувватлантирилгач, 150 километргача йўл боса олиши айтилмоқда. Видеода блогер Енилеев Қўқон электромобиллари нафақат олдидаги белгиси, балки ички ва ташқи кўриниши билан ҳам Mercedes AMG’га ўхшашига эътибор қаратган.\nМаълумот учун, «Қўқон» эркин иқтисодий зонасида 2023 йилдан бошлаб Hyundai Ioniq хетчбеки ва Hyundai Kona кроссовери ишлаб чиқарилиши кутилмоқда — уларнинг ҳар иккиси электромобилдир. Дастлабки ҳисоб-китобларга кўра, Hyundai Motor ва Evergreen Motors билан ҳамкорликда амалга ошириладиган лойиҳа доирасида йилига 10 мингта электрокар йиғилиши кутилмоқда.\nМавзуга доир: Қўқонда 2023 йилдан Hyundai Ioniq ва Hyundai Kona ишлаб чиқарилиши мумкин\n18:08, 04.06.2020 106327\n18:43 Бугун 316\n18:28 Бугун 2359\n18:13 Бугун 2451\n18:04 Бугун 3764\n22:40, 27.09.2020 114705\n23:44, 27.09.2020 106351\n19:13, 27.09.2020 105650\n18:43, 28.09.2020 96633


Ўзбекистонда коронавирусга чалинганлар сони 43 мингдан ошди - 05.09.2020, Sputnik Ўзбекистон\nСтатистик маълумотларга кўра, дунёда коронавирус инфекциясини юқтираётганлар сони кундан-кунга ортмоқда ва 5 сентябр ҳолатига кўра, 27 миллиондан ошган 05.09.2020, Sputnik Ўзбекистон\nТОШКЕНТ, 5 сен - Sputnik. Ўзбекистонда коронавирус инфекциясига чалинганлар сони 43 075 нафарга етди, деб хабар бермоқда мамлакат Соғлиқни сақлаш вазирлиги.\n4 сентябрь куни мамлакатда 278 янги инфекцияланиш ҳолатлари қайд этилган.\nШу билан бирга, Тошкент шаҳрида 4, Тошкент вилоятида 1 нафар, жами 5 нафар коронавирусга чалинган бемор вафот этган, қурбонларнинг умумий кўрсаткичи 339 нафарни ташкил қилмоқда.\nМамлакатда коронавирус қайд этилганлар сони соғайганлар сонидан кўп бўлди. Тошкент шаҳри, Қорақалпоғистон Республикаси, Тошкент, Самарқанд, Наманган, Бухоро, Навоий, Қашқадарё, Фарғона ҳамда Жиззах вилоятларида жами 256 нафар бемор соғайди.\nБеморларнинг 40 432 нафари соғайиб, даволаниш кўрсаткичи 93 %ни ташкил этмоқда.\nАйни пайтда тиббиёт муассасаларида даволанаётган 2 304 нафар бемордан 368 нафари оғир, 179 нафари эса ўта оғир аҳволда.\nСтатистик маълумотларга кўра, дунёда коронавирус инфекциясини юқтираётганлар сони кундан-кунга ортмоқда ва 5 сентябр ҳолатига кўра, 27 миллиондан ошган, бугунги кунда 19 миллиондан зиёд инсон соғайишга муваффақ бўлган, 880 мингдан зиёд киши қурбон бўлган.